Euro Mencatat Kejutan Setelah Keputusan Mesyuarat FOMC Diumumkan

EUR/USD meningkat mendadak pada hari Rabu ke paras tertinggi dalam seminggu akibat penurunan yang tidak disangka-sangka terhadap US Dollar dan US Bond yields. Penurunan itu dicatat selepas FOMC memutuskan untuk mengekalkan kadar faedah pada mesyuarat Fed di Washington DC.
Pada sesi menaik, pair itu memuncak sehingga 1.1071 sebelum kembali jatuh sedikit kepada 1.1058. Sebelum pengumuman dibuat oleh FOMC, Euro jatuh serendah 1.0966 berbanding US Dollar dan berlegar sekitar angka terendah dalam tempoh 4 bulan. Pada Rabu, Euro masih jatuh kira-kira 3% kerana pengundi masih tidak menyangka keputusan UK untuk keluar dari Kesatuan Eropah pada 24 Jun.
EUR/USD, 15 minit
Pada petang Rabu, Jawatankuasa Pasaran Terbaru Persekutuan (FOMC) dalam undian 9-1 mencapai keputusan untuk meletakkan Kadar Dana Persekutuan tidak berubah pada paras di antara 0.25 dan 0.50%. Paling ketara, FOMC berkata pada mesyuarat sesi Julai itu bahawa risiko terhadap prospek ekonomi telah berkurangan. Selain itu, aktiviti ekonomi sejak pertemuan terakhir FOMC pada bulan Jun, telah berkembang pada kadar sederhana.
Pada bulan Disember, FOMC membubarkan Dasar Sifar Kadar Faedah setelah Kadar Dana Persekutuan 25 mata asas. Ia merupakan kenaikan kadar pertama oelh Fed dalam tempoh sedekad. Walaupun FOMC berkata pada Disember, kadar faedah boleh meningkat sebanyak 4 kali pada 2016. Bagaimanapun jawatankuasa hanya merendahkan unjuran itu hanya untuk 2 kadar kenaikan bagi tahun ini, dalam ramalan yang dikeluarkan pada bulan Jun.
 “Jawatankuasa menjangkakan bahawa ekonomi akan berkembang pada masa akan datang. Kenaikan juga akan dicatat berdasarkan Kadar Dana Persekutuan. Kadar ini akan dijangka kekal untuk beberapa waktu, ke satu paras yang akan diguna pakai dalam jangka masa panjang,” ujar FOMC dalam satu kenyataan pada mesyuarat sesi Julai.
“Walaubagaimanapun, Kadar Dana Persekutuan ini akan bergantung kepada prospek ekonomi seperti yang dikeluarkan dalam laporan.”
Disamping itu, FOMC turut menyatakan bahawa langkah-langkah berasaskan pasaran inflasi akan kekal rendah. Hal ini berikutan kadar inflasi yang kekal di bawah 2% untuk jangka masa panjang. FOMC turut berkata, pasaran buruh mencatatkan pengukuhan pada bulan Jun disebabkan peningkatan jumlah buruh.
US Dollar Index yang mengukur kekuatan Greenback jatuh lebih 0.4%. Dalam dagangan pada hari Isnin, indeks ini mencecah angka tertinggi dalam bulan April.
Di Euro, saham di Deutsche Bank jatuh hampir 4% kepada 13.63 selepas pendapatan suku kedua Bank German menjunam hampir 100% pada setiap tahun. Data pendapatan yang akan didedahkan pada Jumaat ini amat dinantikan daripada Lembaga Perbankan Eropah yang telah menjalankan ujian tekanan terhadap 51 bank terbesar di kawasan tersebut.
Yield untuk US 2-Year turun 4 mata asas kepada 0.722%, manakala US 10-Year pula menurun 5 mata asas kepada 1.503%. Sejak tahun lepas, 10-Year US treasuries telah merosot lebih 70 mata asas.


8 Berita Data Ekonomi Penting Tumpuan Pasaran Minggu Ini (12-16 Jun 2023)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Pekerjaan UK (Selasa 2.00 Petang): Indeks purata gaji di UK dijangka akan catat pertumbuhan yang baik, namun kebimbangan adalah pada ramalan kadar pengangguran yang dijangka akan meningkat kepada 4.0%.
Data CPI AS (Selasa 8.30 Malam): Menjadi indikator penting bank pusat dalam menetapkan dasar monetari, bacaan indeks harga pengguna AS diperhatikan untuk menilai kadar inflasi semasa. Angka yang diterbitkan akan memberi gambaran langkah yang bakal diambil oleh Federal Reserve (Fed).
Data KDNK UK (Rabu 2.00 Petang): Pertumbuhan ekonomi UK untuk April dijangka lebih baik kepada 0.2% berbanding penguncupan 0.3% bulan sebelumnya.
 Data PPI AS (Rabu 8.30 Malam): Indeks harga pengeluar AS turut akan diperhatikan pasaran yang memberi gambaran awal keadaan inflasi dari pengeluar yang boleh mempengaruhi inflasi di peringkat pengguna.
Mesyuarat FOMC (Khamis 2.00 Pagi): Acara utama minggu ini, keputusan mesyuarat bank pusat AS akan menjadi penggerak pasaran. Jangkaan adalah untuk kadar faedah dikekalkan di paras 5.25%, namun tidak mustahil Fed akan bertindak serupa seperti kejutan oleh bank pusat Australia dan Kanada minggu lepas.
Data Pekerjaan Australia (Khamis 9.30 Pagi): Setelah bank pusat Australia (RBA) mengejutkan pasaran dengan menaikkan kadar faedah minggu lalu, sektor pekerjaan di negara itu akan dinilai. Bacaan data pekerjaan yang kukuh boleh menyokong RBA untuk teruskan pengetatan dasar.
Mesyuarat Polisi ECB (Khamis 8.15 Malam): Bank pusat Eropah (ECB) dijangka untuk meningkatkan kadar faedah sebanyak 25 mata asas ke paras 4.00% pada mesyuarat Jun. Mata wang Euro berkemungkinan akan meningkat pada reaksi awal.
Mesyuarat Polisi BOJ (Jumaat): Bank pusat Jepun (BOJ) masih dijangka akan mengekalkan kadar faedah tidak berubah di paras -0.10% selepas beberapa bulan jawatan gabenor diambil alih oleh Kazuo Ueda. Pasaran akan menilai kenyataan susulan beliau untuk gambaran penetapan dasar selanjutnya.


Inventori US Jatuh Harga Minyak Masih Tertekan

Harga minyak mentah dunia bergerak lebih rendah pada Khamis khususnya dalam sesi Eropah, berikutan kebimbangan terhadap peningkatan pengeluaran dari US dan juga dari negara-negara lain.
Minyak Brent (Brent-oil) susut 0.57% kepada $47.45 setong setakat pukul 5.04 pm, manakala WTI (West Texas Intermediate) susut 0.64% kepada $45.19 setong.
Harga komoditi hitam ditutup lebih rendah pada Rabu berbanding Selasa walaupun data inventori terbaru menunjukkan kemerosotan drastik di US selama dua minggu berturut-turut.
 Data yang dikeluarkan oleh Energy Information Administration (EIA) melaporkan inventori minyak mentah jatuh 7.6 juta tong pada minggu berakhir 7 Julai berbanding jangkaan kemerosotan 3.2 juta.
Walaubagaimanapun, jumlah pengeluaran meningkat sebanyak 59,000 tong sehari kepada 9.397 juta tong sehari minggu lalu menurut data EIA.
Harga minyak mentah dilihat tertekan sejak beberapa minggu lalu berikutan peningkatan pengeluaran dari US yang mengimbangi pemotongan bekalan yang dijalankan oleh OPEC dan non-OPEC.
OPEC membuat perjanjian pertama pemotongan bekalan sebanyak 1.8 juta tong sehari bermula Januari 2017 sehingga enam bulan dan ia dilanjutkan sekali lagi kepada sembilan bula sehingga Mac 2018 dalam usaha membawa harga pasaran ke tahap optimum.


Pasaran Minyak Mentah Stabil, Bulan Julai Tutup Dengan Peratus Kenaikan Tertinggi

Harga minyak kekal meningkat pada sesi ketujuh hari ini berikutan kestabilan pasaran minyak dunia mula kelihatan.
Kontrak minyak WTI bagi bulan September meningkat 10 sen atau 0.2% kepada $50.27 setong setakat jam 5.56  petang. Manakala minyak Brent bagi kontrak bulan Oktober pula kekal pada $52.72 setong.
Harga minyak tutup tinggi pada semua sesi semalam, menjadikan bulan Julai tutup dengan peratusan kenaikan terbesar selepas bulan April 2016.
 Sentimen kenaikan harga berpunca oleh janji Arab Saudi dan Nigeria untuk menghadkan eksport dan pengeluaran minyak dalam negara.
Kenaikan turut di sokong dengan kekurangan bekalan minyak mentah US serta penurunan pada pengeluaran minyak di sana.
Laporan mingguan bekalan minyak mentah Amerika akan di keluarkan pada hari esok jam 10.30 malam. Pasaran menjangkakan pengurangan 7.2 juta tong sepanjang minggu lepas.
Para pelabur juga akan meneliti laporan mesyuarat OPEC/non-OPEC minggu depan. Perbincangan akan tertumpu kepada peratus syarat pematuhan yang telah di capai bagi bulan Julai di samping langkah-langkah yang bakal di ambil untuk meningkatkannya.


Sentimen Terkini Pasaran : Perang Dagang Sedikit Reda Sejak Rabu

Tiada berita terbaru yang memangkin pergerakan pasaran matawang dalam sesi Asia pada hari Khamis. Oleh itu, pasaran fokus kepada apa yang berlaku dalam sesi dagangan sebelum ini di mana tindakan kerajaan Amerika Syarikat dalam isu dagangan global tidaklah sekeras yang dijangka oleh pasaran.
White House pada Rabu berkata tiada halangan kepada syarikat yang dimiliki 25% atau lebih oleh China daripada membeli teknologi dari Amerika Syarikat, tetapi kerajaan akan bergantung kepada Jawatankuasa Pelaburan Asing Amerika Syarikat (CFIUS) untuk menyelia pelaburan asing di negara itu khususnya industri teknologi.
Indeks US dollar yang mengukur kekuatan matawang greenback berbanding beberapa matawang lain naik 0.22% setakat pada pukul 3.12 petang.
 Major pair  seperti EUR/USD setakat ini susut 0.18% dengan GBP/USD jatuh 0.31%. USD/JPY setakat ini membuat kenaikan sebanyak 0.09%, USD/CAD naik 0.05% dengan USD/CHF naik 0.18%. Pair AUD/USD dan NZD/USD masing-masing membuat penurunan sebanyak 0.08% dan 0.57% setakat ini.
Matawang paling kuat setakat ini adalah CAD dan AUD, manakala matawang paling lemah adalah, NZD. Dengan menggabungkan matawang paling kuat dan lemah, pair CAD/NZD dan AUD/NZD masing-masing naik 0.40% dan 0.46% setakat ini.
US dollar adalah antara matawang yang menguat ketika ini selepas Presiden Trump dilaporkan akan mengukuhkan peranan ‘proses penilaian keselamatan kebangsaan’ dalam melindungi teknologi di Amerika Syarikat daripada China.
Matawang komoditi AUD dan CAD mendapat manfaat daripada sentimen perang dagang yang reda ini. Namun, NZD pula tertekan disebabkan penetapan polisi monetari oleh bank pusat New Zealand pukul 5 pagi tadi.


USD Tembus Paras Tertinggi Lagi Berbanding Yen, Euro Terus Terperosok!

Pengukuhan US dolar berterusan sehingga ke sesi Eropah dengan terus diperdagangkan lebih tinggi berbanding pesaing utamanya.
Kenyataan Pengerusi Federal Reserve (Fed), Jerome Powell mengenai komitmennya untuk menangani inflasi walaupun terdapat risiko kemelesetan telah menyokong dagangan dolar greenback.
Walaupun begitu, pasaran turut berhati-hati terhadap kemungkinan akan berlaku pengambilan untung menjelang penghujung dagangan bulan Jun.
Tumpuan kini disasarkan kepada data perbelanjaan pengguna peribadi (PCE) Amerika Syarikat yang bakal diterbitkan pada sesi New York.
 Sementara itu, dagangan euro pula terus melemah di sekitar paras terendah hampir lima tahun berbanding US dolar yang kuat, di samping turut terkesan dengan data inflasi Jerman yang lebih rendah.
Pound pula kekal melemah menghampiri tahap paling rendah dua tahun selepas Gabenor Bank of England (BOE), Andrew Bailey memberi amaran mengenai inflasi di UK akan berterusan untuk tempoh yang lebih lama berbanding ekonomi utama lain.
Dalam pada itu, US dolar turut melonjak ke paras tertinggi terbaharu 24 tahun berbanding yen ketika jurang perbezaan antara dasar Fed yang hawkish dan Bank of Japan (BOJ) yang dovish semakin luas.
Di sisi lain, mata wang komoditi bergelut mencatatkan peningkatan semula selepas dibenam rendah oleh pengukuhan dolar greenback.


Nilai Yen yang Lemah Dijangka Bakal Merubah PMI di Jepun

Yen sekali lagi mencatatkan nilai yang lemah di dalam data serantau hari ini. Kerajaan Jepun melaporkan perubahan bagi Manufacturing Purchasing Managers’ Index  (PMI) bulan Julai. PMI dianggarkan berada pada paras 48.3, lebih tinggi daripada nilai 48.1 pada bulan Jun.
USD/JPY juga mencatatkan perubahan kepada 105.91, meningkat 0.05%. Sementara itu, AUD/USD juga meningkat sebanyak 0.11% dan diniagakan pada 0.7501. Mata wang Euro pula meningkat sebanyak 0.02% kepada 1.1028.
US Dollar Index yang mengukur kekuatan Greenback kali terakhir dinilai pada 96.91.
Semalaman, Dollar mencatatkan kerugian berbanding mata wang utama, disokong oleh data perumahan Amerika Syarikat yang kukuh. Hal ini berikutan kenyataan Mario Draghi, Presiden ECB yang gagal meredakan kebimbangan terhadap pertumbuhan global.
Data menunjukkan jualan rumah sedia ada Amerika Syarikat meningkat sebanyak 1.1% pada bulan Jun kepada 5.57 juta unit daripada data yang dicatatkan pada bulan Mei sebanyak 5.51 juta. Angka ini dianggarkan setelah mengemaskini dari bacaan awal sebanyak 5.53 unit. Ramalan consensus pula mengganggarkan penurunan sebanyak 0.5% kepada 5.48 juta unit.
 Laporan ini dikeluarkan setelah Jabatan Buruh Amerika Syarikat berkata, bilangan individu yang memfailkan manfaat penggangguran dalam masa seminggu berakhir 16 Julai menurun sebanyak 1000 kepada 253,000 berbanding minggu sebelum itu, sebanyak 254,000. Penganalisa juga mengganggarkan jumlah individu yang tidak bekerja meningkat sebanyak 11,000 kepada 265,000 minggu lepas.
Secara berasingan, Federal Reserve Bank of Philadelphia menyifatkan indek pengeluaran semakin merosot kepada -2.9 bulan ini dari bacaan bulan Jun, 4.7. Penganalisa juga meramalkan indek akan meningkat kepada 5.0 pada bulan Julai.
Sebagai kesimpulan bagi mesyuarat polisi semalam, ECB mengekalkan interest rate pada tahap yang sama iaitu pada rekod rendah, 0.0% sejajar dengan ramalan awal.
Mengulas kenyataan itu Mario Draghi, Presiden ECB berpendapat bahwa pemulihan Zon Euro menghadapi beberapa kekangan dan risiko. Selain itu, memetik kepada keputusan referendum terhadap UK, proses memperlahankan pasaran baru dan pembaharuan struktur dianggap sebagai masalah utama.
Draghi juga berkata pasaran Eropah mengharungi proses turun naik selepas Brexit serta menggalakkan “daya tahan”. Namun, dia menegaskan bahawa bank pusat sedia bertindak dan bersedia menggunakan semua instrumen yang boleh didapati di bawah mandatnya jika dilihat perlu.


Analisis Teknikal EUR/USD – Timeframe H1 – 7/8/2018

EURUSD kekal di bawah tekanan kerana kadar faedah Zon-Eropah kekal tidak berubah sehingga musim panas akan datang manakala kadar faedah di AS dijangka meningkat lebih tinggi, kemungkinan pada September.
Dari segi teknikal, EURUSD berada dalam trend menurun di timeframe H1 selepas pair ini breakout pada support sebelumnya iaitu di sekitar harga 1.16200. Sejak semalam EURUSD berada di dalam julat harga 1.15900-1.15294.
 Sia beri tumpuan kepada pergerakan harga di sekitar paraas harga berikut:
Paras support: 1.15317, 1.15103, 1.14912.
Paras resistance: 1.15722, 1.15913, 1.16127.


Sentimen Terbaru Pasaran Forex Pada Awal Dagangan Hari Khamis

Kebimbangan perang perdagangan kembali mengganggu pasaran dengan China dijangka menetapkan tarikh tindak balas terhadap tariff dari Amerika. Untuk pengetahuan anda, isu ini bermula sejak beberapa bulan yang lalu. Disebabkan tindak balas ini, US dollar jatuh pada sesi New York hari Rabu.
Matawang paling banyak bergerak dalam sesi Asia hari Khamis adalah NZD selepas penetapan dasar monetari Reserve Bank of New Zealand (RBNZ) awal pagi tadi. RBNZ mengekalkan kadar faedahnya pada 1.75% tetapi dengan penetapan dasar yang secara keseluruhannya bersifat dovish.
Bank pusat New Zealand itu berkata keyakinan rendah dalam perniagaan boleh memburukkan pelaburan dan gunatenaga (employment) di negara itu. Ia juga mengulangi kenyataan sebelum ini bahawa perubahan kadar faedah boleh berubah kepada kenaikan atau penurunan selepas ini.
Sebab utama kepada kejatuhan NZD adalah tindakan RBNZ mengurangkan unjuran pertumbuhan ekonomi (GDP), kadar faedah, dan tukaran matawang.
 Indeks US dollar yang mengukur kekuatan matawang greenback berbanding enam matawang yang lain menyusut 0.09% setakat pada pukul 9.52 pagi.
Major pair seperti EUR/USD setakat ini naik 0.05% di mana GBP/USD hampir tidak berubah dengan hanya susut 0.01%. USD/JPY setakat ini pula naik 0.01%, USD/CAD naik 0.03% dengan USD/CHF didagang menurun 0.03%. Pair AUD/USD membuat kenaikan 0.13% dengan NZD/USD jatuh 0.09%.
Matawang safe-haven nampaknya mendapat permintaan pada sesi New York hari Rabu dan kekal sehingga kini (Sesi Asia) disebabkan risiko perang dagang. Ini dapat dilihat dengan kenaikan Yen dan Swissy.
Dalam laporan awal pagi tadi, China dilaporkan akan mengenakan tariff 25% terhadap $16 billion produk dari Amerika bermula pada 23 Ogos. Ia adalah hari yang sama tariff Amerika Syarikat berkuatkuasa. Apa yang membimbangkan pasaran adalah ketegangan yang semakin meningkat antara kedua negara dan potensi tariff yang lebih besar oleh Amerika selepas ini.


Analisis Teknikal AUD/USD – Timeframe H1 – 3/12/2018

Pada hujung minggu lalu, tumpuan pasaran adalah kepada persidangan G20 yang dihadiri oleh perwakilan dari 20 ekonomi terbesar dunia yang diadakan di Buenos Aires, Argentina. Dengan tujuan untuk meraih perjanjian yang mewujudkan satu sistem perdagangan global yang baru dilihat optimis dengan Amerika Syarikat dan China telah dilaporkan berdamai daripada meneruskan siri serangan tarif antara satu sama lain ke atas barangan import mereka. Berita positif ini telah memberi kelebihan kepada dollar AUD sebagai matawang berpulangan tinggi kerana lebih menjadi tarikan oleh para pelabur dengan suasana sentimen pasaran semasa yang kembali pulih. Sementara itu, matawang safe-haven pula akan terkesan dan mengalami kejatuhan nilai khususnya pada matawang dollar USD. Oleh itu, jika diperhatikan pada chart pasangan matawang AUD/USD, harga telah menunjukkan jarak (gap) pembukaan harga sehingga sekitar 60 pips lebih tinggi pada permulaan dagangan sesi pasaran Asia pagi ini.
Permulaan pembukaan harga pada dagangan Asia awal pagi tadi di sekitar paras resistance 0.7373 (MagicR3) kemudiannya menunjukkan penurunan harga sehingga menyentuh paras resistance 0.7350 (MagicR2). Namun, harga kembali membuat kenaikan semula dan menguji paras resistance MagicR3 pada lewat sesi dagangan Asia. Berkemungkinan harga kembali pantul semula sehingga ke paras resistance 0.7330 (MagicR1) sebelum kembali meneruskan kenaikan ke paras lebih tinggi.
Namun, jika penurunan harga dilihat melepasi paras Magic Pivot 0.7308 hari ini dan cenderung meneruskan penurunan ke paras lebih rendah, paras awal yang dilihat akan dituju harga adalah pada support 0.7288 (MagicS1). Kemudiannya, harga akan turun pula sehingga sekitar paras 0.7265 (MagicS2) di mana paras ini dilihat berpotensi untuk menjadi zon RBS (resistance become support) pada chart AUD/USD. Penurunan harga yang masih diteruskan berkemungkinan bakal mencecah sehingga ke paras support 0.7246 (MagicS3) ke paras lonjakan harga pada dagangan Rabu minggu lalu.
 Terus beri perhatian terhadap perubahan sentimen pasaran semasa dan juga perkembangan pada perang dagang yang dilihat positif pada waktu ini. Gunakan indicator Moshed Magic Line untuk menentukan paras support dan resistance yang sesuai pada chart AUD/USD anda dan mendapatkan hasil analisis teknikal yang lebih berkualiti.

Paras support: 0.7288, 0.7265, 0.7246.
Paras resistance: 0.7330, 0.7350, 0.7373.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal EUR/JPY – Timeframe H1 – 6/3/2018

EUR/JPY semalam bullish hampir 150 pips setelah ia mencapai support mingguan 129.50/30. Jika diperhatikan, ia telah breakout trendline bearish/previous LH yang berada di sektiar harga 130.30/50 dan secara teknikalnya ini menunjukkan pergerakan mulai dikuasai mood bullish ketika ini.
 Dijangkakan, jika ia melakukan penurunan pada hari ini harga yang berkemungkinan dicapai adalah 131.00 atau lebih rendah ke 130.64 sebelum ia meneruskan lagi kenaikan. Jika breakout 131.4, target terhampir yang berpotensi dicapai adalah pada harga 132.00 untuk hari ini.
Oleh itu, penting untuk memperhatikan Key Resistance 131.64 hari ini, jika breakout kemungkinan EUR/JPY akan terus bullish sepanjang minggu ini ke harga yang lebih tinggi.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


9 Berita Forex Penting Tumpuan Pasaran Minggu Ini (18-22 Februari 2019)

Berikut disediakan antara sebahagian data yang menjadi tumpuan pasaran sepanjang minggu ini.
Laporan pekerjaan di UK (Selasa 5.30 Petang): Selain masih dibebani faktor ketidaktentuan Brexit, nilai dagangan Sterling pada Selasa akan dipengaruhi oleh bacaan indeks purata pendapatan untuk tempoh tiga bulan yang dijangka akan mencatatkan sedikit peningkatan berbanding bacaan sebelumnya. Sementera kadar pengangguran di UK dijangka akan kekal di paras 4.0%.
Sentimen Ekonomi Eropah ( Selasa 6.00 Petang): Tinjauan ZEW terhadap sentimen ekonomi di Eropah akan mengukur keyakinan para pelabur institusi di Jerman khususnya terhadap unjuran ekonomi di negara mereka. Bacaan data dijangkakan akan membuat sedikit kenaikan namun masih kekal berada pada tahap yang rendah.
Data PPI di Jerman (Rabu 3.00 Petang): Data indeks harga pengeluar di Jerman untuk bacaan bulan Januari dijangka akan mencatatkan kenaikan kepada -0.2% berbanding bacaan sebelumnya pada -0.4% dan bacaan masih tetap berada pada kadar yang rendah.
Minit Mesyuarat FOMC di AS (Khamis 3.00 Pagi): Federal Reserve sebelum ini telah mengekalkan kadar faedah pada Januari dan menyatakan masih boleh bersabar untuk tindakan menaikkan kadar. Sebarang komen dan kenyataan akan memberi impak terhadap pasaran saham dan dagangan matawang USD.
 Laporan Pekerjaan di Australia (Khamis 8.30 Pagi): Laporan data pekerjaan di Australia telah mengatasi jangkaan pasaran untuk 3 laporan sebelum ini dengan kenaikan sebanyak 21,600 pertambahan pekerjaan pada Disember. Kadar pengangguran turut menurun kepada 5%, menunjukkan perkembangan pada sektor buruh. Pelabur akan memberi tumpuan pula laporan untuk bulan Januari.
Data PMI Zon Eropah (Khamis 5.00 Petang): Pasaran sesi Eropah pada Khamis akan disajikan dengan data-data ekonomi pada zon Eropah khususnya di Jerman dan Perancis. Data indeks PMI akan menjadi tumpuan dengan memberikan isyarat awal terhadap kadar pertumbuhan ekonomi dan amaran terhadap kemelesatan.
Data Tempahan Barangan Tahan Lama AS (Khamis 9.30 Malam): Bacaan data untuk bulan Disember ini turut ditangguhkan berikutan isu penutupan kerajaan sebelum ini. Bacaan jualan menunjukkan peningkatan 0.8% pada November dan dijangka akan mencatatkan kenaikan pada skala yang sama untuk bulan Disember. Bacaan data teras pula diramalkan meningkat pada kadar 0.2% selepas menurun pada -0.3% sebelum ini.
Data Jualan Rumah Sedia Ada di AS (Khamis 11.00 Malam): Sektor perumahan di Amerika Syarikat sedang menunjukkan tanda-tanda penurunan. Angka jualan tahunan jatuh ke paras 4.99 juta pada Disember. Jangkaan bacaan data untuk bulan Januari akan mencatatkan sedikit peningkatan.
Data Jualan Runcit di Kanada (Jumaat 9.30 Malam): Antara data yang menjadi sebahagian petunjuk pada kadar inflasi di Kanada ini dijangka akan meningkat ke paras sifar untuk bacaan bulan Januari berbanding penurunan pada kadar -0.9% pada bacaan bulan sebelumnya. Data jualan runcit teras turut dijangka meningkat namun masih kekal berada pada tahap yang rendah.


BOJ Campur Tangan Lagi? Ini Terjadi Pada Carta USD/JPY

Sesi Asia pada pagi Selasa semalam dikejutkan dengan berita berkenaan campur tangan bank pusat Jepun dalam pasaran bertujuan memberi sokongan kepada mata wang negara mereka.
Bank of Japan (BOJ) sekali lagi melakukan kaedah yang sama setelah melakukannya pada Oktober tahun lalu yang menyaksikan pergerakan drastik harga berlaku ketika nilai Yen mencapai rekod terendah sejak 1990 berbanding US dolar.
Tindakan tersebut hadir menyusuli kesan lonjakan US dolar selepas laporan data pekerjaan NFP Amerika Syarikat (AS) yang diterbitkan minggu lalu yang mengukuhkan raja mata wang itu.
Walaupun kesan yang dilihat tidak begitu ketara, namun Yen dilihat memaparkan sedikit peningkatan semula ketika dagangan US dolar bercampur berikutan reaksi pasaran terhadap ucapan oleh Pengerusi Federal Reserve (Fed) Jerome Powell awal pagi tadi.
Meneliti carta harga pasangan mata wang USD/JPY, harga yang mencapai ketinggian sekitar 132.900 pada awal minggu, mula pamerkan corak penurunan pada Selasa semalam.
Penurunan harga mencecah sekitar 130.500 pada sesi New York semalam sebelum harga mendatar di atas zon tersebut bersambung pada dagangan hari ini (Rabu).
 Isyarat bearish dihadam pelabur apabila harga mula bergerak turun di bawah paras halangan Moving Average 50 (MA50) pada rangka masa 1 jam di carta USD/JPY tersebut.
Penurunan lebih rendah akan dijangkakan untuk harga menuju ke sekitar 129.300 sebelum menguji zon sokongan harga minggu lalu pada 128.300.
Sebaliknya, jika harga memaparkan lonjakan semula, rintangan awal yang bakal diuji adalah pada 132.00 dan harga juga perlu melepasi halangan MA50 untuk petunjuk perubahan trend.
Lanjutan kenaikan yang diteruskan bakal mengatasi ketinggian yang dicatatkan di awal minggu sebelum harga ke paras lebih tinggi menuju pula sekitar 133.800 atau zon rintangan pada 135.00.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Papar Corak Untuk Penurunan Lebih Rendah

Harga emas kembali susut sekitar $30 daripada paras ketinggian yang dicapai pada penghujung minggu lalu sekitar $1,814 per auns selepas lonjakan yang dipamerkan.
Emas gagal bertahan di atas paras $1,800 yang berjaya ditembusi pada Jumaat lalu sebelum kembali jatuh semula di bawah paras tersebut pada dagangan awal minggu ini.
Sentimen pasaran yang bercampur-campur minggu ini akan membuatkan arah pergerakan harga emas semakin kabur dan pelabur akan terus berwaspada menantikan isyarat yang lebih jelas.
Pada carta harga XAU/USD yang mengukur nilai emas berbanding US dolar semalam dilihat kenaikan harga emas sekadar menyentuh paras 1800.00 sebelum menjunam semula di sesi New York ke paras 1785.00.
Selepas jatuh ke paras sekitar tersebut, pergerakan harga emas perlahan sehingga bersambung ke sesi Asia pagi ini (Rabu).
Namun pelabur terus gelisah ekoran petunjuk corak bearish harga pada carta XAU/USD susulan harga bergerak di bawah paras halangan Moving Average 50 (MA50) pada rangka masa 1 jam.
 Penurunan awal harga bakal dijangkakan ke paras sekitar 1780.00 sebelum harga yang meneruskan penurunan bakal kembali mensasarkan semula zon support pada 1760.00.
Jika kenaikan harga emas berjaya dipamerkan, paras 1800.00 akan menjadi rintangan penting yang akan diuji sekali lagi selepas gagal melepasinya semalam.
Kenaikan yang berjaya melepasi zon tersebut akan memberi isyarat positif bagi perubahan trend bullish untuk emas.
Paras ketinggian dicapai penghujung minggu lalu akan diuji terlebih dahulu sebelum kenaikan ke paras lebih tinggi yang diteruskan akan ke paras sekitar 1830.00 pula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Dah Cecah Paras Terendah 13 Minggu, Harga Emas Mencanak Naik Semula!

Emas terselamat dari jangkaan untuk alami kemerosotan apabila harga komoditi itu berjaya melonjak naik semula di sesi New York semalam.
Ini menyusuli situasi penyusutan yang berlaku ke atas US dolar selepas Federal Reserve (Fed) mengekalkan kadar faedah pada mesyuarat FOMC yang terbaru minggu ini.
Namun, penganalisis menjangkakan untuk tempoh ke depan, mata wang US dolar bakal kembali didagangkan kukuh berikutan isyarat untuk meneruskan lagi kenaikan kadar faedah oleh bank pusat itu.
Pada carta XAU/USD yang mengukur nilai emas berbanding US dolar, harga dilihat telah susut dahulu mencecah paras terendah terbaru 13 minggu sebelum berlaku lonjakan ketara di awal sesi New York.
Harga telah jatuh mencecah 1925.00 sebelum melonjak melepasi paras 1950.00 dan mencapai 1960.00 ketika menghampiri penghujung sesi.
Menyambung dagangan pada hari ini (Jumaat), corak kenaikan diteruskan lagi di sesi Eropah namun pada tempo yang perlahan.
Situasi mungkin akan lebih menarik pada sesi New York sebentar lagi untuk mengakhiri dagangan bagi minggu ini.
 Sekiranya kenaikan lebih tinggi diteruskan, paras 1970.00 mampu dicapai dan harga akan menguji paras itu yang menjadi rintangan minggu ini.
Melepasi rintangan tersebut akan mendorong kenaikan diteruskan menuju 1980.00 pula sebelum sasaran seterusnya buat emas beralih kepada paras 2000.00.
Namun jika harga emas menjunam semula di bawah paras 1950.00, bersedia untuk kejatuhan lebih rendah yang akan menyambung terjunan sebelum ini.
Penurunan yang berjaya mengatasi paras terendah dicecah harga semalam akan mensasarkan pula ke paras tumpuan yang berada pada 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H1 – 4/10/2018

Matawang AUD antara yang paling lemah didagangkan semalam dapat dilihat pada pergerakan harga bagi pasangan matawang AUD/USD yang mencatatkan kejatuhan hampir 100 pips bermula pada lewat sesi pasaran Asia bersambung sehingga ke sesi pasaran New York semalam. Berdasarkan indicator Moshed Magic Line, harga membuat sedikit kenaikan menguji paras Magic Pivot semalam, sebelum harga membuat terjunan melepasi paras support MagicS2 dan menutup harga pada paras yang lebih rendah.
Pada sesi pasaran Asia hari ini, harga dilihat didagangkan lebih rendah dari paras Magic Pivot 0.7132 hari ini dan masih meneruskan penurunannya sehingga ke paras 0.70750 melepasi paras Lower Low yang dicecah harga pada September lalu. Harga semasa didagangkan pada paras 0.70900 setakat jam 2.50 petang. Jika harga meneruskan penurunan untuk membuat Lower Low yang baru, harga dijangka akan melepasi paras support 0.7068 (MagicS1) sebelum menuju ke paras support seterusnya yang berada pada paras 0.7035 (MagicS2). Dan jika USD dijangka terus mengukuh dalam pasaran, penurunan harga boleh mencecah ke paras serendah 0.6971 (MagicS3).
 Namun, jika harga gagal meneruskan penurunan dan melonjak kembali, jangkaan harga akan naik ke paras resistance 0.7165 (MagicR1) untuk menguji zon SBR (support become resistance) tersebut. Jika harga berjaya breakout paras tersebut, berkemungkinan lonjakan harga seterusnya dijangka berpotensi untuk mencapai paras resistance 0.7229 (MagicR2) di mana paras tersebut juga dilihat berada pada zon SBR yang menjadi paras tumpuan harga. Seterusnya, paras 0.7261 (MagicR3) dilihat sebagai paras resistance yang seterusnya jika harga masih mengekalkan momentum kenaikan yang dibuat.
Bagi memantau pergerakan harga pada chart AUD/USD ini, beri tumpuan terhadap data-data ekonomi di Australia serta isu perang dagang yang melibatkan Amerika Syarikat dan China yang banyak memberi kesan terhadap matawang Aussie. Perhatikan paras support dan resistance pada indicator Moshed Magic Line untuk membantu anda membuat keputusan terbaik dalam setiap dagangan anda.

Paras support: 0.7068, 0.7035, 0.6971.
Paras resistance: 0.7165, 0.7229, 0.7261.


Alamak! USD Tergelincir Menjelang Data Jualan Runcit AS

Greenback menyusut lebih jauh pada pembukaan dagangan sesi Eropah ketika tumpuan pelabur kini disasarkan kepada data jualan runcit Amerika Syarikat.
Berbanding sekumpulan mata wang utama, indeks dolar yang mengukur kekuatan dolar jatuh pada sekitar harga 102.28.
Setelah mencatatkan penguncupan sebanyak 1.0% pada bulan Mac, pasaran menjangkakan jualan runcit AS kembali meningkat pada April kepada 0.8%.
Dalam pada itu, pasaran juga akan menumpukan fokus kepada pertemuan Presiden dengan penggubal dasar tertinggi Kongres pada hari ini untuk berbincang mengenai isu siling hutang.
Mata wang euro memaparkan peningkatan susulan penyusutan US dolar, dengan pelabur kini menantikan terbitan data sentimen ekonomi Jerman tinjauan ZEW.
 Sementara itu, pound melantun semula daripada kejatuhan yang dicatatkan selepas data pekerjaan UK dikeluarkan menunjukkan bacaan menyuramkan pada bulan Mac.
Di sisi lain, dolar Aussie dan New Zealand kembali memulihkan beberapa kerugian selepas jatuh akibat data ekonomi China yang terus menunjukkan pemulihan tidak sekata pada bulan April.
Selain itu, dolar loonie turut meningkat menjelang penerbitan data inflasi Kanada pada sesi New York yang diunjurkan kekal tidak berubah pada 0.5% pada bulan April.
Mata wang yen pula sedikit berubah berbanding US dolar, dibataskan oleh hasil perbendaharaan AS 10 tahun yang kekal lebih kukuh.
Kepada pembaca atau trader Intraday, jangan lupa untuk sertai “Lucky Draw RM3,000” dari SaracenMarkets bulan ini. Untuk info lanjut, boleh whatsapp admin kami. Mana tahu rezeki anda bulan ini. KLIK SINI


Ulasan Penetapan Polisi Bank Pusat New Zealand, Nzd/Usd Naik 70 Pip Pagi Tadi

Bank pusat New Zealand (RBNZ, Reserve Bank of New Zealand) mengekalkan polisi monetari pada Khamis dengan kadar faedah di paras terendah 1.75% untuk menyokong kenaikan inflasi dan pertumbuhan ekonomi.
Kadar faedah tidak berubah sejak November di mana pengekalan kadar kali ini telah dijangka oleh pasaran. Pasaran melihat RBNZ akan menaikkan kadar secara beransur-ansur bermula tahun depan.
Ekonomi New Zealand berkembang sedikit lemah daripada jangkaan iaitu 0.5% pada suku pertama seperti yang ditunjukkan oleh data minggu lalu. Itu menunjukkan bacaan dari tahun ke tahun, ekonomi berkembang 2.5%. Perkembangan ekonomi pada suku pertama dipacu oleh sektor pertanian, perdagangan runcit, pembuatan dan penggunaan isirumah.
 Penggunaan dijangka akan terus meningkat pada suku kedua berdasarkan tinjauan pengguna oleh Westpac. Manakala data keyakinan pengguna meningkat kepada 113.4 pada suku kedua yang tertinggi sejak dua tahun lalu.
Sektor pembuatan juga sedang bergerak ke atas, menurut data PMI yang dikeluarkan.
RBNZ juga akan terus meneliti inflasi yang bergerak semakin panas pada suku pertama. Harga pengguna (CPI) meningkat ke paras 2.2% dalam tempoh Januari-Mac, lebih tinggi daripada ramalan bank pusat 1.5%.


Analisis Teknikal USD/CAD – Timeframe H1 – 3/12/2018

Jika dilihat pada chart pasangan matawang USD/CAD untuk permulaan dagangan minggu ini, terdapat jarak (gap) pada permbukaan harga sesi pasaran Asia pagi tadi setelah nilai matawang USD didagangkan lemah berikutan sentimen pasaran semasa kembali pulih. Sementara matawang dollar CAD pula didagangkan positif dengan pasaran minyak mentah yang stabil dan juga pelabur yang optimis terhadap perkembangan perjanjian USMCA. Diimbas kembali dagangan USD/CAD pada Jumaat lalu, harga pada mulanya membuat kenaikan dari paras Magic Pivot sehingga ke paras resistance MagicR1 pada indicator Moshed Magic Line sebelum kembali turun semula ke paras Magic Pivot dan menutup dagangan minggu lalu di paras sekitarnya.
Pada sesi pasaran Asia hari ini, harga yang memulakan dagangan lebih rendah dari paras harga ditutup minggu lalu yang dilihat di sekitar paras support 1.3236 (MagicS2) membuat kenaikan seawal sesi bermula dan menguji paras support 1.3261 (MagicS1). Namun harga kemudiannya kembali pantul membuat penurunan semula sehingga melepasi paras support MagicS2 dan terus menuju ke paras support seterusnya yang berada di paras 1.3200 (MagicS3) menjelang pembukaan sesi pasaran Eropah.
Namun, jika harga kembali membuat lonjakan semula sehingga berjaya melepasi paras Magic Pivot 1.3297 hari ini, harga bakal membuat kenaikan menuju ke paras resistance 1.3231 (MagicR1). Kemudian harga akan menguji pula paras ketinggian semasa pada chart USD/CAD di sekitar paras resistance 1.3358 (MagicR2) dan sekiranya harga berjaya breakout paras tersebut, harga berpotensi mencapai paras ketinggian yang baru di sekitar paras 1.3382 (MagicR3).
 Terus ikuti perkembangan ekonomi dan politik di Kanada dan juga Amerika Syarikat yang mana bakal mempengaruhi pergerakan harga pada chart USD/CAD. Bandingkan paras harga pada indicator Moshed Magic Line dengan paras-paras yang menjadi tumpuan harga untuk meningkatkan lagi mutu analisis teknikal seharian anda.

Paras support: 1.3261, 1.3236, 1.3200.
Paras resistance: 1.3321, 1.3358, 1.3382.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Walaupun Laporan Pekerjaan Australia Kukuh, AUD/USD Gagal Melonjak Tinggi

Penurunan harga sukar dibendung lagi pada carta pasangan mata wang AUD/USD susulan keputusan mesyuarat FOMC awal pagi tadi menyaksikan lonjakan nilai US dolar dalam pasaran.
Federal Reserve (Fed) dalam mesyuarat dasar terbaru telah menyampaikan kenyataan bernada hawkish dengan melihat kadar kenaikan akan dijangkakan pada tahun-tahun berikutnya.
Harga pada carta AUD/USD semalam pada mulanya bergerak mendatar di atas paras 0.77000 sebelum menjunam 100 pips sehingga mencecah paras 0.76000 susulan keputusan mesyuarat FOMC.
Penurunan tersebut dilihat telah berjaya menembusi zon support harga pada 0.76500 untuk menambahkan lagi petunjuk untuk trend bearish selepas pergerakan harga di bawah paras halangan Moving Average 50 (MA50) pada rangka masa 1 jam di carta AUD/USD sejak awal minggu lagi.
Menyambung dagangan pada sesi Asia pagi Khamis menyaksikan harga membuat kenaikan semula susulan reaksi pasaran terhadap laporan data pekerjaan Australia untuk bulan Mei yang diterbitkan dengan bacaan yang memberangsangkan.
Namun kenaikan harga dilihat gagal untuk melepasi paras 0.76500 pada zon SBR (support become resistance) dengan jangkaan untuk harga menyambung penurunan lebih rendah pada sesi-sesi berikutnya susulan pengukuhan semula US dolar.
 Penurunan harga bakal menguji zon support pada 0.75700-0.75300 yang masih belum ditembusi harga pada dagangan tahun 2021 ini dan hanya diuji pada awal April lalu.
Penurunan lebih rendah di bawah zon tersebut akan mencatatkan paras terendah terbaru tahun ini yang juga paras terendah bagi tempoh dagangan 6 bulan.
Untuk situasi kenaikan harga pula, jika harga berjaya melepasi zon SBR 0.76500, harga akan menguji kembali paras rintangan minggu lalu sekitar 0.77600.
Seterusnya, zon rintangan 0.78300 akan menjadi sasaran harga untuk momentum kenaikan yang terus dikekalkan.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Dahsyat! Sampai 260 Pips GBP/USD Terpacak Semalam!

Pergerakan harga pada carta pasangan mata wang GBP/USD pada Khamis semalam telah mencatatkan kenaikan harian sehingga 260 pips!
US dolar jelas menunjukkan penyusutan yang berlarutan menuju penghujung minggu kesan daripada isyarat dovish oleh Pengerusi Federal Reserve (Fed) Jerome Powell untuk memperlahankan kenaikan kadar faedah pada mesyuarat Disember.
Tambahan, data-data ekonomi Amerika Syarikat (AS) yang diterbitkan suram pada sesi New York semalam semakin menguatkan sokongan untuk langkah memperlahankan pengetatan dasar oleh Fed tersebut.
Justeru, penyusutan lanjut US dolar telah membuka ruang untuk Pound didagangkan tinggi mencapai paras ketinggian terbaru 6 bulan.

Meneliti carta GBP/USD, harga telah menunjukkan corak kenaikan sepanjang hari semalam bermula di sesi Asia yang menyambung lonjakan pada sesi sebelumnya.
Harga yang melepasi paras penting pada 1.21000 seterusnya berjaya menembusi paras tumpuan 1.22000 sebelum mencapai sasaran 1.23000.
Namun sebaik menyentuh ketinggian 1.23000 tersebut, harga melantun turun semula sekitar 50 pips untuk mendatar di sekitar 1.22500 sehingga dagangan perlahan bersambung di sesi Asia pagi ini (Jumaat).
 Dengan corak kenaikan bertenaga yang telah dipaparkan, harga dilihat cenderung untuk meneruskan pergerakan trend bullish itu ke paras lebih tinggi untuk sesi-sesi akhir minggu ini.
Berjaya melepasi rintangan pada 1.23000, harga bakal menuju pula ke paras sasaran terbaru pada ketinggian 1.24000.
Kali terakhir harga didagangkan di paras tersebut adalah pada Jun lalu sebelum penurunan terus berlaku sehingga September.
Sementara, untuk jangkaan bagi penurunan yang boleh berlaku semula, harga yang susut di bawah paras 1.22000 bakal kembali ke paras 1.21000 yang menjadi antara tumpuan minggu ini.
Penurunan lanjut harga akan menguji zon 1.20000 untuk pelabur menilai reaksi harga di sekitar tersebut bagi petunjuk pergerakan harga seterusnya.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


News & Sentimen Gbp/Usd Minggu Ini (13-17 Februari)

Pergerakan Gbp/Usd minggu lalu berada dalam julat 236 pip tetapi dalam keadaan ‘volatile‘ (naik-turun). Secara keseluruhan pasangan matawang ini hanya berubah sedikit sahaja disebabkan pergerakan volatile minggu lalu.
Gbp/Usd memulih dari kejatuhan pada Selasa yang mencapai paras 1.2345 yang dibuka pada paras 1.2482. Pada Jumaat pasangan matawang ini ditutup di paras 1.2489.
Pound dilihat bergelut untuk menguat berbanding US dolar sejak penetapan kadar Bank of England (BoE) pada 2 Februari lepas. Majlis Polisi Monetari (Monetary Policy Committee, MPC) mengekalkan kadar di paras 0.25% dengan undian 9-0. Namun begitu, MPC menaikkan ramalan pertumbuhan ekonomi UK, tetapi tiada perubahan signifikan kepada ramalan inflasi.
Dalam mesyuarat sama, tiada kecenderungan untuk mengetatkan polisi dan tiada perubahan dalam program pembelian bon dengan pihak BoE menyatakan akan terus menunggu bukti-bukti ekonomi sebelum membuat perubahan dalam polisi monetari.
 Pada sesi Rabu, pihak kerajaan memenangi undian di Parlimen (House of Common) bagi meneruskan proses keluar UK dari Kesatuan Eropah. Dengan kemenangan ini, halangan pertama kerajaan dapat diatasi dan halangan seterusnya menanti apabila undian akan dibuat pula di House of Lords bagi meneruskan proses keluar tersebut.
Dalam konteks ini, tumpuan utama, adalah sama ada terdapat penangguhan kepada perancangan Kerajaan untuk memulakan proses Brexit sebelum akhir Mac 2017.
Sebelum ini, PM UK Theresa May menjadi pemimpin luar pertama yang berjumpa dengan Presiden Trump dalam usaha beliau untuk memantapkan hubungan US-UK terutama sekali dalam perdagangan dua-hala.
Selepas kejatuhan Gbp/Usd pada Selasa, Pound dilihat memulih semula dari kejatuhan tersebut berikutan berita yang tersebar menyatakan Perdana Menteri UK akan melawat China pula selepas ini dalam cubaan memeterai perjanjian perdagangan.
Minggu ini tiada data ‘impak tinggi’ dari UK yang akan dikeluarkan dan pasaran akan hanya memberi tumpuan kepada data dari US seperti  ‘harga pengguna US’, dan dua kali ‘ucapan Janet Yellen’ pada Selasa dan Rabu.


Sentimen Terkini Pasaran Forex Pada Awal Sesi Eropah, CAD Matawang Terkuat!

US dollar membuat kenaikan pada Jumaat berbanding matawang-matawang utama dunia yang lain. US dollar dilihat menguat berbanding Yen, GBP, AUD dan NZD setakat pada pukul 3.27 petang. Semalam, US dollar dilihat mengukuh pada sesi dagangan New York yang banyak disokong oleh jangkaan inflasi yang meningkat sekaligus meningkatkan jangkaan terhadap pengetatan polisi monetari di masa akan datang.
Indeks US dollar yang mengukur kekuatan matawang greenback berbanding enam matawang lain bagaimanapun melemah setakat ini dengan susut 0.02% setakat pada pukul 3.29 petang.
Major pair EUR/USD pada masa artikel ini ditulis jatuh 0.02% dengan GBP/USD jatuh 0.31%. USD/JPY pula naik 0.19% dan USD/CAD jatuh 0.02%. Pair AUD/USD dan NZD/USD masing-masing jatuh 0.30% dan 0.55%.
 Matawang paling kuat pada awal sesi Eropah hari ini adalah CAD dan yang paling lemah adalah NZD. Pair NZD/CAD setakat ini telah membuat kejatuhan sebanyak 0.56%.
US dollar dilihat membuat kenaikan seiring dengan kenaikan dalam hasil bon 10-tahun AS yang kini mencapai paras 2.90% iaitu paras tertinggi pertengahan Februari lalu. Dalam perkembangan terbaru pertemuan Trump-Abe, Presiden AS itu tidak membuat sebarang permintaan baru terhadap Jepun sekaligus mengekalkan sentimen positif ketika ini.
Jelas dilihat ketika ini matawang paling lemah adalah NZD. Apakah yang menyebabkan kejatuhan NZD? Matawang ini juga melemah bersama-sama dengan AUD walaupun kelemahan AUD tidak ketara. Pengukuhan US dollar yang disokong oleh kenaikan hasil bon kerajaan AS jelas menampakkan pasaran bon kedua-dua negara kurang menarik. Oleh itu, pelabur beralih daripada New Zealand dan Australia ke Amerika Syarikat untuk mendapatkan hasil pelaburan yang sedang meningkat ketika ini.


Corak Kenaikan Harga Diteruskan Lagi Pada Carta EUR/USD

Terus memberi ruang kepada kebanyakan mata wang utama untuk meningkat nilainya pada dagangan sesi New York semalam ekoran reaksi pasaran terhadap komen Jerome Powell dalam acara pencalonan pengerusi Federal Reserve (Fed) untuk penggal baru.
Powell menjelaskan bahawa ekonomi Amerika Syarikat (AS) sudah bersedia untuk kenaikan kadar faedah serta pengurangan pembelian bon untuk mengimbangi inflasi. Namun, beliau menyatakan para penggubal polisi masih dalam perbincangan untuk mengurangkan kunci kira-kira (balance sheet) dan memerlukan beberapa kali mesyuarat lagi sebelum keputusan dapat dibuat.
Pemain pasaran menterjemahkan ucapan Powell adalah kurang hawkish berbanding sebelum ini dan membuatkan US dolar menyusut menjelang laporan data inflasi AS pada hari ini pula.

Oleh itu, dapat diperhatikan pergerakan harga pada carta pasangan mata wang EUR/USD pada Selasa semalam masih meneruskan lagi corak kenaikannya mengambil kesempatan di atas kesempitan US dolar.
Lonjakan 60 pips pada sesi New York dari paras sekitar 1.13130 sehingga ke paras ketinggian 1.13750 untuk catatkan paras tertinggi mingguan.
 Pergerakan harga yang kekal berada di atas paras sokongan Moving Average 50 (MA50) memberi isyarat untuk harga meneruskan kenaikan lebih tinggi dengan jangkaan zon resistance pada 1.14000 akan diuji.
Adakah harga bakal berjaya tembusi rintangan tersebut untuk catat paras tertinggi terbaru lagi selepas 8 minggu?
Sebaliknya jika harga menjunam semula berkemungkinan reaksi positif pasaran terhadap US dolar susulan data inflasi malam nanti, harga boleh berpatah arah semula untuk memulakan trend bearish.
Penurunan bakal menuju zon support 1.12500-1.12400 dahulu sebelum meneruskan penurunan lebih rendah ke zon support tumpuan 2021 iaitu pada 1.12000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lima News Besar Tumpuan Pasaran Minggu Ini (9-13 Julai)

Pasaran akan lebih banyak memberi tumpuan kepada komen-komen yang dikeluarkan oleh individu penting termasuk gabenor bank pusat dan ketua-ketua negara kuasa besar dunia. Paling menjadi tumpuan ketika ini adalah perkembangan perang perdagangan antara AS-China.
Dalam beberapa minggu akan datang juga akan berlangsungnya pengumuman pendapatan syarikat untuk suku kedua tahun 2018. Sudah pasti ia akan menjadi penggerak kepada pasaran saham global bergantung kepada prestasi syarikat utama dunia.
Tidak banyak data ekonomi penting yang akan dikeluarkan pada minggu ini dengan tumpuan akan terarah kepada data inflasi CPI Amerika Syarikat pada hari Khamis.
Berikut adalah lima berita penting yang akan menjadi perhatian pasaran pada minggu ini.
#1 Fokus Kepada Perkembangan Perang-Dagang (Sepanjang minggu)
Amerika Syarikat telah mengenakan tariff terhadap $34 billion produk China berkuatkuasa secara rasmi pada Jumaat lalu. China menuduh Amerika telah mencetuskan ‘perang perdagangan berskala besar’ dengan ketegangan antara kedua-dua kuasa ekonomi dunia ini semakin meningkat.
Trump mengatakan tariff $16 billion selebihnya akan berkuatkuasa dalam tempoh dua minggu. Beliau juga memberi amaran akan ada tambahan $500 billion tariff jika China cuba membalas.
 #2 Penetapan Polisi Bank of Canada (Rabu)
Bank of Canada (BoC) akan mengumumkan polisi monetari terbarunya pada pukul 10 malam hari Rabu. Bank pusat dijangka menaikkan kadar faedahnya pada mesyuarat kali ini yang mana akan terdapat ramalan terbaru dan sidang media oleh Gabenor Poloz dan Carolyn Wilkins. Ekonomi sejak akhir-akhir ini menunjukkan peningkatan dengan peningkatan paling penting dicatat oleh kadar gaji pekerja. Namun, hubungan dagangan dijangka akan terus menjadi sumber kebimbangan bank pusat.
#3 Minit Mesyuarat ECB (Khamis)
Minit mesyuarat ini akan dikeluarkan pada pukul 7.30 petang hari Khamis. European Central Bank (ECB) telah mengumumkan perkara penting dalam mesyuarat mereka sebelum ini. ECB mengumumkan pengurangan amaun pembelian bon kepada $15 billion pada suku keempat tahun 2018 dan pengakhiran kepada pelonggaran kuantitatif (QE) bermula pada 2019. Persoalan penting sekarang adalah bilakah kadar faedah akan mula dinaikkan? Bank pusat menyatakan ia akan dinaikkan pada musim panas tahun 2019 dan ia bergantung kepada keadaan ekonomi semasa.
#4 Data Inflasi CPI, AS (Khamis)
Data inflasi ini akan dikeluarkan pada pukul 8.30 malam. Harga pengguna membuat kenaikan secara beransur-ansur dengan inflasi-teras (core-cpi) mencapai paras 2.2% pada Mei. Data kali ini penting untuk dilihat sama ada ia meneruskan kenaikan atau pun sebaliknya.
#5 Imbangan Dagangan China (Jumaat)
Bacaan terbaru imbangan perdagangan (trade balance) negara China akan dikeluarkan pada Jumaat. Data ini pentung untuk pasaran melihat kesan isu perdagangan terhadap keadaan import-eksport negara China. Sebagai pedagang runcit (retail-trader), tumpuan adalah kesan data ini kepada nilai matawang AUD dan NZD.


Penurunan Harga Pada USD/CAD Cecah Paras Terendah 5 Bulan Dagangan

Dagangan dolar Kanada kekal mengukuh dalam suasana pasaran yang tertumpu terhadap perkembangan rundingan dagang antara Amerika Syarikat dan China sepanjang minggu ini.
Pergerakan harga pada carta pasangan matawang USD/CAD, mencatatkan penurunan ke paras terbaru ke paras terendah sejak awal Februari dan penghujung Januari yang lalu. Penurunan tersebut turut didorong oleh kewaspadaan pelabur terhadap dagangan USD dengan risiko ketidaktentuan keputusan rundingan di antara dua pemimpin AS dan China itu.
Loonie disokong oleh kenaikan harga minyak mentah dalam pasaran semasa bukan sahaja disebabkan penurunan pada inventori minyak Amerika Syarikat, malah turut didorong oleh pengurangan bekalan minyak oleh pengeluar utama yang akan dilanjutkan.
Selain itu juga, ketegangan geopolitik antara Amerika Syarikat dan Iran berhubung beberapa insiden serangan sebelum ini turut melonjakkan momentum dagangan dolar CAD.
Tumpuan pada malam ini akan terarah ada data pertumbuhan GDP Kanada pada jam 8.30 malam.  Tinjauan unjuran perniagaan oleh bank pusat Kanada akan dipantau oleh para pelabur bagi menjangkakan arah pergerakan harga buat dagangan Loonie untuk jangka masa terdekat.
Pergerakan harga pada dagangan USD/CAD semalam dilihat mendatar sejak awal sesi pasaran Asia di bawah paras Magic Pivot pada indicator Moshed Magic Line semalam sebelum penurunan dilihat bersambung sehingga sesi pasaran Amerika semalam dan menutup harga di sekitar paras support MagicS1.
Harga yang bersambung pada dagangan hari ini dilihat kekal perlahan dan mendatar di bawah paras Magic Pivot 1.1306.
 Harga masih cuba untuk membuat penurunan lebih rendah namun tidak melepasi paras 1.30900 yang merupakan paras terendah dicatatkan untuk 5 bulan dagangan.
Dengan jangkaan USD akan terus melemah dan Loonie mampu menekan harga ke paras lebih rendah, penurunan harga akan menuju ke paras 1.30700 sebelum meneruskan penurunan lebih rendah dijangka mencecah ke paras sekitar 1.3029 (MagicS3) pada indicator Moshed Magic Line hari ini.
Namun sebaliknya jika harga berpatah arah dan membuat kenaikan semula, harga yang akan melepasi paras Magic Pivot hari ini kemudiannya akan cuba untuk melepas paras-paras resistance pada indicator Moshed Magic Line sebelum menuju ke zon tumpuan harga di paras 1.32000.
Lihat gambar carta harga bagi pasangan matawang USD/CAD untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 1.3075, 1.3059, 1.3029.
Paras resistance: 1.3122, 1.3152, 1.3168.

Team INTRADAY menggunakan bacaan dan carta forex dari Broker SaracenMarkets.


Safe-Haven Jadi Tarikan, Ini Terjadi Pada Pergerakan USD/JPY

Krisis Rusia-Ukraine yang semakin tegang menjadi tumpuan dunia bersambung pada minggu ini dengan pasaran kewangan turut menerima impak yang ketara.
Jelas mendapat kelebihan dalam situasi pasaran yang berisiko seperti ini adalah aset-aset selamat dan mata wang safe-haven yang mula mencatatkan peningkatan nilainya ekoran menjadi tarikan kepada para pelabur yang dalam kebimbangan.
US dolar antara yang dilihat akan mendominasi pada minggu ini sebagai mata wang safe-haven selain disokong oleh terbitan data inflasi Amerika Syarikat (AS) minggu lalu yang meningkat ke paras tertinggi 40 tahun.
Namun pada penutup dagangan minggu lalu, walaupun US dolar dilihat berjaya memberi tekanan terhadap beberapa mata wang utama, sebaliknya yang berlaku terhadap Yen Jepun.
Yen berjaya mendominasi ke atas raja mata wang tersebut dengan pergerakan harga pada carta pasangan mata wang USD/JPY menjunam lebih ketara selepas kenaikan yang dicapai sebelumnya.
Pada Khamis lalu, harga telah berjaya meneruskan kenaikan sehingga ke paras 116.300 mencatatkan paras tertinggi 5 minggu sambil menguji zon rintangan yang telah dicapai pada awal Januari lalu.
Tetapi pada Jumaat, harga telah membuat penurunan semula hampir mencecah paras sekitar 115.00 sebelum menutup dagangan pada sesi terakhir minggu lalu sekitar 115.500.
 Penurunan harga tersebut juga telah memberi isyarat untuk perubahan trend bearish dengan harga kembali bergerak di bawah paras halangan Moving Aveerage 50 (MA50) pada rangka masa 1 jam pergerakan harga di carta USD/JPY.
Bersambung pada dagangan pembukaan pasaran minggu ini, harga mendatar di bawah paras 115.500 dengan jangkaan penurunan lebih rendah harga bakal ke paras 114.700 dan support 114.300.
Sementara itu untuk pergerakan menaik harga pula, paras rintangan pada 116.300 akan kembali menjadi sasaran jika kenaikan harga berlaku.
Melepasi semula halangan MA50 akan memberi isyarat awal untuk perubahan trend bullish semula.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Trump Belum Sedia Untuk Capai Kesepakatan Perjanjian Perdagangan Bersama China

Perkembangan terbaru berhubung isu perang dagang antara Amerika Syarikat dan China dilihat masih lagi belum mampu membuatkan pelabur menarik nafas lega.
Presiden Amerika Syarikat Donald Trump pada Selasa telah menyatakan Amerika terpaksa menjalankan urusan perdagangan bersama China walaupun memberi kesan buruk terhadap ekonomi Amerika Syarikat kerana mendakwa Beijing telah menipu Washington untuk berdekad lamanya.
Kenyataan tersebut dikeluarkan beberapa jam selepas kerajaan mengumumkan pengesahan kebenaran penjualan $8 bilion pesawat pejuang Lockheed Martin F-16 kepada Taiwan, satu tindakan yang pastinya akan mengundang kemarahan Beijing dan prospek yang semakin pudar untuk perjanjian perdagangan mencapai kesepakatan dalam masa terdekat.
 Trump juga menyatakan bahawa beliau belum bersedia untuk meneruskan rundingan bersama China seperti yang ditulis pada akaun media sosial Twitter beliau.
Selain perkembangan perang dagang, ketidaktentuan politik di Hong Kong, Itali dan juga Britain masih lagi meningkatkan kebimbangan terhadap para pelabur. Prospek pilihan raya terbaru di Itali selepas peletakan jawatan Perdana Menteri Giuseppe Conte menambahkan lagi risiko dan menyebabkan hasil bon kerajaan mencatatkan penurunan.
Isu berkenaan Huawei juga masih belum mampu memberikan gambaran yang positif walaupun sekatan pentadbiran Amerika Syarikat terhadap syarikat teknologi gergasi China itu ditangguhkan selama 90 hari.
Dengan konflik yang melanda, pengasas Huawei Technologies Co., Ren Zhengfei mengatakan bahawa syarikat berada dalam situasi “hidup atau mati”. Namun beliau optimis, Huawei bakal mendominasi dunia teknologi dalam masa beberapa tahun lagi dan menggugat penguasaan Amerika Syarikat dalam sektor tersebut.


Rundingan Dagang EU-UK Akan Diberikan Keutamaan Selepas Brexit Berlaku – Michel Barnier

Ketua Perunding Brexit Kesatuan Eropah (EU), Michel Barnier memberitahu anggota parlimennya bahawa beliau akan memberi keutamaan kepada perjanjian perdagangan baru antara UK dan EU selepas berlakunya Brexit.
Dalam ucapannya kepada anggota parlimen Eropah semalam, beliau berkata tempoh 11 bulan yang bermula daripada tarikh akhir Brexit pada 31 Januari sehingga tamat tempoh peralihannya, dilihat terlalu singkat untuk mengadakan rundingan perjanjian perdagangan.
Bagaimanapun, beliau memberitahu pihaknya akan berusaha untuk mencapai kesepakatan alam rundingan pada penghujung tahun 2020.
Rundingan akan datang bersama UK akan memberi tumpuan kepada permulaan pada pengaturan perdagangan teras, seperti rancangan untuk bebas cukai, perdagangan kuota bebas barang, yang dapat dilaksanakan tanpa perlu menunggu pengesahan daripada parlimen.
 Barnier turut menyatakan isu-isu di luar skop rundingan dagangan, seperti perjanjian mengenai pengangkutan jalan dan hak berlepas serta pendaratan pesawat udara, akan mengambil masa yang lama.
Sementara itu, kerjasama mengenai keselamatan dan pertahanan bersama UK juga akan menjadi keutamaan kepada EU dalam rundingan tersebut.
Rancangan ini akan berlaku jika Perdana Menteri UK Boris Johnson memenangi majoriti dalam pilihan raya pada Disember ini, dan mendapatkan kelulusan ke atas perjanjian Brexitnya untuk keluar daripada EU ada 31 Januari 2020.
Kenyataan Barnier dikeluarkan susulan komennya terdahulu yang menyatakan bahawa rundingan mengenai hubungan perdagangannya dengan UK akan menghadapi kesukaran memandangkan kesatuan itu tidak akan bertolak ansur terhadap persaingan yang tidak adil.


Pasaran Forex Masih Stabil Sebelum Laporan Minit Mesyuarat FOMC

Matawang US dolar menyusut berbanding enam matawang utama pada hari ini berikutan keraguan pemain pasaran sepanjang minggu ini terhadap reformasi kod cukai sebelum akhir tahun.
Dolar U.S sedikit tertekan apabila pertelingkahan antara Presiden Donald Trump dan Senator Republik, Bob Corker telah meraih tumpuan pemain pasaran yang dibimbangi mendatangkan kesan buruk terhadap perlaksanaan reformasi kod cukai.
Pemain pasaran juga memberi tumpuan kepada minit mesyuarat Fed yang akan dikeluarkan pada awal pagi Khamis. Pada mesyuarat bulan lalu, Fed telah memberi isyarat bahawa akan ada lagi sekali kenaikan kadar faedah pada tahun ini.
Indeks U.S dolar yang mengukur kekuatan greenback berbanding enam matawang lain susut 0.17% kepada 92.93 setakat pukul 10.55 malam
 EUR/USD meningkat sebanyak 0.26% kepada 1.1840 yang merupakan peningkatan tertinggi sejak 26 September berikutan ketegangan politik Sepanyol yang semakin reda.
Presiden Catalan Carles Puigdemont membuat kenyataan bahawa beliau akan menangguhkan perlaksanaan itu untuk beberapa minggu lagi bagi membuka laluan kepada dialog dengan kerajaan Sepanyol selepas menandatangi dokumen berkenaan pengisytiharan kemerdekaan bagi Catalonia pada hari Selasa.
Matawang Sterling pula menyusut berbanding dolar apabila GBP/USD menyusut 0.11% iaitu 1.3190.
Yen pula menguat, apabil USD/JPY merosot 0.23% kepada 112.18 setakat pukul 10.57 malam.
Manakala matawang Austalia dan New Zealand dolar menguat, apabila AUD/USD meningkat 0.09% iaitu pada 0.7784 dan NZD/USD meningkat 0.18% kepada 0.7082.


Kombinasi Kelemahan US Dolar dan Kejatuhan Hasil-Bon Menolak Emas Lebih Tinggi

Emas mengekalkan pengukuhan di paras tertinggi dua bulan lalu dengan permintaan terhadap logam berharga kekal di paras tinggi.
Ketegangan berterusan antara US dan Korea Utara pada Khamis menolak harga emas ke paras tertinggi dengan pelabur mencari inisiatif lain bagi mengekalkan nilai modal mereka.
Risiko secara keseluruhan masih membimbangkan walaupun tiada tindakan yang lebih agresif setakat ini melainkan retorik antara kedua-dua pihak.
Pasaran saham global meneruskan kejatuhan pada Khamis dengan Wallstreet merekod kejatuhan tertinggi sejak Mei dengan Dow Jones jatuh 0.93% di mana Goldman Sach antara kaunter paling banyak merekod kerugian.
 S&P 500 pula jatuh sehingga 1.45% dengan sektor teknologi maklumat dan kewangan merekod kejatuhan tertinggi. Nasdaq pula jatuh sehingga 2.13% dengan Apple, Alphabet, Amazon dan Netflix kesemuanya didagang lebih rendah.
Kejatuhan US dolar yang berterusan oleh sebab risiko terhadap ekonomi US, dijangka akan terus menyokong emas kerana sifat emas sebagai penyimpan nilai.
Kejatuhan dalam pasaran ekuiti dan kemerosotan hasil-bon US telah mencetuskan permintaan terhadap logam berharga sehingga mencapai paras tertinggi di $1287.70 setakat pukul 5.45 petang.
Emas berpotensi untuk kehilangan sedikit keuntungan sejak Rabu, jika data inflasi US malam ini merekod bacaan positif. Data harga pengguna (CPI) ini akan dikeluarkan pada pukul 8.30 malam waktu Malaysia. Sebarang kemelesetan terhadap data ini sudah tentu akan menolak harga emas ke paras $1,300.00.


Laporan Analisis Minyak 2017 Ini Menambah Ketakutan Dalam Pasaran Minyak

Harga minyak AS menyusut dalam dagangan sesi Asia selepas Agensi Tenaga Antarabangsa (IEA) menjangkakan peningkatan pengeluaran minyak di AS pada kira-kira 1.4 juta tong sehari menjelang 2022.
WTI mentah menjunam sebanyak 4 sen kepada $53.16 setong dalam sesi ini manakala Brent mentah masih belum memulakan sesi dagangan.
Dalam satu laporan analisis pasaran dalam tempoh 5 tahun yang bertajuk “Minyak 2017” mengatakan pengeluaran minyak syal di AS akan terus meningkat biarpun harga minyak kekal pada julat sekitar $60 setong.
Dalam laporan yang dikeluarkan pada Isnin itu, permintaan minyak akan meningkat dalam tempoh lima tahun akan datang sehingga mencapai jangkaan sebanyak 100 juta tong pada tahun 2019. Bagi tahun 2022, permintaan bakal meningkat sehingga 104 juta tong sehari didorong oleh permintaan dari negara-negara membangun.
 Namun begitu, kesan kenaikan pengeluaran di AS ini telah menimbulkan kebimbangan terhadap perjanjian pemotongan bekalan yang telah dipersetujui oleh OPEC sebelum ini.
Russia dan Iraq ketika ditanya kelmarin juga mengatakan bahawa masih terlalu awal untuk membincangkan isu lanjutan perjanjian yang bakal dipersetujui Mei nanti.
Menurut Menteri Minyak Iraq, Jabbar Al-Luaibi, Iraq akan meneruskan pemotongan bekalan jika pasaran komoditi ini dan harga kekal pada tahap yang stabil.
Sementara itu, Fitch Ratings turut menjangkakan bahawa purata harga minyak akan menjadi lebih rendah dalam tempoh sepuluh bulan akan datang tahun ini gara-gara pemulihan aktiviti penggerudian di Amerika Syarikat.
Rupa-Rupanya Ini Sebab Kenapa Kebanyakan Trader Masih Mengekalkan Position Terhadap US Dollar!


UK Sedia Untuk Berundur Dari EU Tanpa Kesepakatan?

Matawang GBP meneruskan kejatuhan dan masih diperdagangkan pada paras terendah sejak Mac 2017 lalu. Dalam sesi dagangan Asia, matawang pound telah terjadi penyusutan yang signifikan dalam pergerakan matawang.
Hal ini telah menunjukkan persepsi pasaran bahawa kemungkinan UK akan berundur daripada kesatuan Eropah tanpa kesepakatan (no deal Brexit). Faktor ini terus menjadi faktor utama penyusutan matawang GBP sejak beberapa hari ini. Namun jika dilihat pada data lepas, matawang GBP sudah melemah sejak Boris Johnson dilantik sebagai Perdana Menteri secara rasmi.
Sebelum ini dilaporkan bahawa Perdana Menteri UK, Boris Johson sedang menyiapkan pelan senario no deal Brexit pada 31 Oktober nanti berikutan Kesatuan Eropah masih menolak untuk berunding.
 Hal ini betambah sulit apabila Pemimpin Eropah,Jean-Claude Juncker memberitahu Perdana Menteri Johnson bahawa perjanjian yang diutarakan oleh Theresa May adalah terbaik dan satu-satunya perjanjian untuk Berxit. Tambah, Junker EU akan melakukan analisis terhadap input-input yang diberikan oleh UK asalkan ia masih dalam skop perjanjian sebelum ini.
No-deal merupakan situasi yang paling dikhuatiri oleh pasaran pada tahun ini. Bank pusat Eropah (BoE) bahkan telah membuat jangkaan bahawa eknomi UK akan merundum dan akan mengalami kegawatan terburuk sejak perang dunia kedua.
Matawang GBP kini didagangkan pada paras 1.2161 berbanding US dolar dengan susut 0.46% setakat jam 10.30 p.m.


Kemaraan USD Terus Membenam Pasaran Mata wang!

Penderitaan kebanyakan mata wang utama semakin parah pada sesi Eropah ketika raja mata wang US dolar terus mempertahankan pengukuhan di paras tertinggi 20 tahun.
Rentetan daripada data yang menunjukkan inflasi Amerika Syarikat kekal tertinggi dalam 40 tahun, pelabur terus meletakkan keyakinan pada Federal Reserve (Fed) untuk melanjutkan pengetatan monetarinya pada tahun ini.
Bagaimanapun, pengetatan ini telah mencetuskan kebimbangan bahawa ia akan merencatkan pertumbuhan global yang mana kebanyakan negara masih lagi bergelut dengan pemulihan daripada Covid-19 dan berdepan ancaman baru perang Ukraine-Rusia.
Kebimbangan ini terserlah dalam bacaan keluaran dalam negara kasar (KDNK) UK yang menunjukkan pertumbuhan lebih perlahan pada suku pertama menyebabkan mata wang pound diheret ke paras terendah terbaharu dua tahun.
 Sementara dagangan euro turut menderita dengan menjunam ke paras terendah terbaharu sejak Januari 2017 meskipun para penggubal dasar Bank Pusat Eropah (ECB) semakin lantang menyuarakan bahawa sudah tiba masanya untuk melaksanakan pengetatan.
Terbaharu, pembuat dasar ECB, Peter Kažimír dalam ciapan di laman Twitternya mengatakan kesediaannya untuk kenaikan kadar faedah pada bulan Julai.
Dalam pada itu, mata wang komoditi dolar Aussie dan kiwi turut mengalah dengan kekuatan dolar Amerika untuk didagangkan pada paras terlemah hampir dua tahun, sementara loonie pula paling rendah 17 bulan.
Selepas data harga pengguna (CPI), laporan harga pengeluar (PPI) AS pula akan menjadi tumpuan pelabur seterusnya pada sesi New York nanti yang bakal mengesahkan kekuatan inflasi di tahap tertinggi 40 tahun.


Dalam Sekelip Mata Sahaja Kesemua Matawang Ini Mengubah Haluan!

Yen dan Aussie melemah dalam sesi Asia pada Rabu selepas data CPI dilapor mengecewakan.
USD/JPY menurun 0.14%, manakala AUD/USD meningkat 0.01%.
AUD/USD, 30 minitDa
USD/JPY, 30 minit
Di Jepun, indeks perkhidmatan korporat meningkat 0.2%
Di Australia, data CPI suku ketiga juga dikatakan meningkat.
US Dollar Index yang mengukur kekuatan Greenback kali terakhir didagang pada 98.69.
 Semalam, Dollar mencecah paras tertinggi berikutan jangkaan peningkatan kadar yang semakin menguasai pasaran matawang.
Jangkaan ini biasanya memberi kelebihan kepada US Dollar kerana dinilai mengukuh.
Mesyuarat Fed seterusnya dijadualkan pada November, namun pertemuan tersebut dijangka tidak akan menetapkan apa apa kenaikan sebelum pilihanraya presiden bermula.
Sementara itu, Pound kembali menyembah bumi setelah Gabenor Bank of England, Mark Carney berkata bahawa bank tersebut sedang menimbang kenaikan inflasi baru-baru ini.
GBP/USD, 30 minit
Carney juga sebelum itu menjelaskan kesan-kesan ekonomi terhadap undian Brexit.
Beliau agak kecewa kerana sudah terlalu lama menetapkan kadar pada tahap rendah. Pun begitu, beliau terpaksa menggunakan jalan tersebut bagi mengembalikan inflasi kepada sasaran asal.
Anda Fundamental Atau Teknikal Trader?


Forex Sebagai Bisnes Separuh Masa atau Sepenuh Masa, bagaimana caranya ?

Alhamdulillah, syukur. Sehingga sekarang saya telah menjalankan perniagaan forex ni secara sepenuh masa hampir 5 tahun. Ada naik turunnya, tapi semakin lama pengalaman akan mematangkan kita. Bagi saya ia adalah ilmu yang sangat sesuai untuk di laburkan masa kerana ia memberi pulangan yang bagus dan ilmu untuk menjadikan duit bekerja untuk kita.
Ramai yang bertanya saya, adakah trade forex ini sesuai dijalankan secara separuh masa atau hanya perlukan sepenuh masa. Bagi saya tak ada erti kata sesuai atau tak, kerana jika tak cuba kita tahk tahu, dan kita yang menentukannya berhak jalankan perniagaan ini mengikut masa kita yang sesuai. Tapi biar saya berkongsi pendapat saya bagaimana saya menguruskan trading forex satu masa dahulu sehingga sekarang.
Pada awalan 2009, pada masa itu saya menjalankan sebuah bisnes lain yang berbeza dengan forex. Saya tahu yang forex ini adalah perniagaan yang berisiko tinggi jika tidak dijalankan betul-betul dan tanpa ilmu yang mantap. Pada mulanya saya pun confuse, tengah buat bisnes lain pun sambil-sambil tu saya curi-curi tengok chart forex, kepala asik merewang ingat pasal posisi yang saya open tengah malam semalam. Jadi di sini kerja-kerja saya (bisnes lain) mula terganggu, dan saya tak fokus. Trading saya mula tunjuk result negative, mula rugi. Sehari hampir 20 jam saya mengadap chart forex.
Dari sini saya mula detect, yang jika saya teruskan lagi dengan agenda saya trade sambil buat bisnes lain, semua akan terganggu. Yang ligan tak dapat, yang ada kat tangan bersepah di atas jalan. Saya fikir, tak boleh jadi ni. Bak kata Confucius , philosophy terkenal China. “When it is obvious that the goals cannot be reached, don’t adjust the goals, adjust the action steps. “
 Jadi untuk capai matlamat still untung dalam trading forex, saya ubah step saya. Saya belajar dan cari setup trading yang betul-betul sesuai dengan masa saya. Contoh. Masa saya menjalankan bisnes lain adalah mula pada pukul 8 pagi sehingga 6 petang. Jadi saya hanya cari setup yang betul-betul tepat dan sesuai setelah saya pulang ke rumah, dah makan, rehat dan sebagainya. Sekitar sesi US Open (market US open) pukul 8-9 malam. Jika ada entry setup yang bersesuaian baru saya masuk order. Kesan yang saya dapat lihat adalah positif. Jika tak ada saya tak trade pada hari itu. Anggap saja ikan di laut tidak ada, kenapa berpeluh tebarkan jala.
Setelah betul-betul kukuh dan rasakan bisnes saya dalam bidang forex makin berkembang dan mengatasi bisnes lain yang saya lakukan ketika itu, barulah saya betul-betul decide untuk trade sepenuh masa dalam bidang forex ini. Orang cakap Full Time Trader.
Mula-mula part time, selepas itu full time. Jangan pula jadi mula-mula full time, selepas itu part time, itu bermakna anda gagal kawal emosi dan ilmu anda masih belum cukup untuk cuba menjadi trader sepenuh masa. Tapi jika di lihat balik, sebenarnya tiada apa-apa yang patut dibanggakan dengan status anda trade full time atau part time, yang penting return anda dari forex trading mencapai matlamat anda. Dan trade forex sangatlah penting mempunyai emosi yang tenang.
Pastikan matlamat kita adalah matlamat yang logik. Pada mula-mula mungkin matlamat adalah menambah baik kehidupan, tambah side income or pasif income untuk bayar bulanan kereta misalnya. Lama kelamaan mungkin bayar rumah. Atau keuntungan disimpan sebagai duit simpanan. Siapa tahu ? Jadi jika anda sekarang masih bekerja, jangan korbankan pekerjaan anda. Forex trading boleh dilakukan secara separuh masa atau sepenuh masa.
” You never success if you keep thinking without trying ” – MoshedFX


Analisis Teknikal EUR/CHF – Timeframe H1 – 3/9/2018

Matawang EURO turut terkesan oleh isu Brexit yang masih berlarutan sehingga kini. Ditambah lagi dengan krisis kewangan di Itali menekankan lagi matawang EURO.
Terbaru, Kesatuan Eropah (EU) bakal terpalit dengan isu perang dagang dengan Amerika Syarikat seperti negara-negara besar yang lain setelah Presiden AS Donal Trump mengkritik EU dengan mengatakan bahawa dasar perdagangan EU hampir sama buruknya dengan China.
Pasaran melihat EURO bakal berdepan masalah yang sama seperti China pada masa ini dan dijangka matawang EURO akan melemah. Sementara itu, matawang Swiss franc buat masa ini mendapat kelebihan atas faktor sentimen pasaran dalam keadaan berisiko (risk-off) dan dijangka permintaan terhadap matawang CHF akan meningkat.
CHF matawang pulangan rendah menjadi pilihan dalam pasaran apabila sentimen dalam pasaran dilihat kembali berisiko. Selain itu, faktor lain yang mempengaruhi matawang CHF buat masa ini adalah jangkaan ECB untuk menaikkan kadar faedah seterusnya bakal memberikan impak positif untuk CHF.
 Dari segi teknikal, pergerakan harga masih lagi dilihat dalam fasa menurun bagi pasangan matawang EUR/CHF. Harga dilihat membuat penurunan dari paras resistance 1.14500 sejak Rabu lalu sehingga paras terendah yang dicapai pada Jumaat adalah pada 1.12400.
Pada sesi pasaran Asia dibuka hari ini, harga dilihat bergerak lemah walaupun membuat sedikit kenaikan, namun julat pergerakan harga hanyalah sekitar 30 pips sahaja dan harga semasa bergerak di sekitar zon 1.12670 setakat jam 5 petang. Jika harga menyambung penurunan, paras support terdekat yang dilihat bakal dituju adalah pada paras 1.12140 dan seterusnya di 1.11900.
Namun jika harga menembusi (breakout) paras-paras support tersebut, support seterusnya yang berkemungkinan dicapai adalah pada paras 1.11400. Sebaliknya, jika harga membuat kenaikan, paras resistance yang berpotensi dicapai adalah pada 1.13350 dan seterusnya harga bakal menguji paras resistance 1.13600. Jika harga berjaya menembusi (breakout) paras-paras tersebut, paras resistance yang berkemungkinan dicapai adalah pada paras 1.14500 iaitu paras resistance minggu lalu.
Paras support: 1.12145, 1.11897, 1.11416.
Paras resistance: 1.12874, 1.13355, 1.13603.


Pergerakan Pasaran Tukaran Matawang, Emas dan Minyak Mentah Dalam Pasaran Asia

Forex
Matawang US dolar didagangkan tinggi berbanding matawang yen pada hari Isnin dalam sesi dagangan Asia berikutan tumpuan pada data ekonomi dan kemajuan pelan reformasi cukai.
US dolar mencatat bacaan 111.63 berbanding yen pada awal pagi pembukaan pasaran sebelum jatuh kepada 111.37 iaitu sebanyak 0.11%. Manakala AUD menyusut sebanyak 0.20% kepada 0.7601 berbanding US dolar.
Indeks US dolar yang mengukur kekuatan matawang greenback berbanding enam matawang yang lain mengukuh sedikit 0.03% kepada 92.75 dalam sesi dagangan Asia pada hari Isnin setakat jam 11.25 pagi.

Tumpuan pasaran pada data pendapatan dan perbelanjaan individu dan beberapa data lain. Pasaran juga memberi tumpuan pada ucapan ahli-ahli FOMC termasuk Janet Yellen.

Matawang Euro mengukuh pada awal pagi sebelum mecatat penyusutan sebanyak 0.06% berbanding US dolar kepada 1.1926. GBP/USD juga menyusut sebanyak 0.11% kepada 1.3319 setakat jam 11.25 pagi.

Pengukuhan Euro didorong oleh pertumbuhan data keyakinan perniagaan Jerman yang kukuh. Hal ini memberi indikasi bahawa terdapat pertumbuhan yang mampan dalam zon ekonomi eropah.
Selain itu, pengukuhan Euro juga didorong kerisauan dan ketidakstabilan politik Eropah yang semakin memudar.

Ringgit Malaysia juga dibuka lebih kukuh berbanding dolar Amerika Syarikat (AS) pagi ini didorong permintaan yang kukuh dan faktor luaran positif. Selain itu turut menyumbang kepada pengukuhan matawang ringgit ialah jangkaan peningkatan kadar faedah oleh Bank Negara Malaysia (BNM) pada Januari tahun depan.
 Minyak
Harga minyak bercampur namun masih kekal di paras tertinggi 2 tahun lalu pada hari Isnin.
Minyak mentah WTI (West Texas Intermediate) bagi kontak penghantaran Disember jatuh sebanyak 0.44% kepada $58.69 setakat jam 11.25 pagi.
Minyak Brent pula yang didagang ICE Future Exchange di London naik sebanyak 0.52% kepada $63.80 setong setakat jam 11.25 pagi.

Penutupan saluran minyak mentah Keystone dari Kanada ke US mendorong harga minyak mentah naik kerana US terpaksa mengurangkan inventori minyak.
Harga minyak mentah meningkat 38% iaitu keparas $59 setong sejak pertengahan Jun.
OPEC dan non-OPEC juga dijangka akan memutuskan pelanjutan pemotongan pada 30 November dalam usaha untuk menolak harga ke paras yang lebih stabil. Pelanjutan pemotongan pengeluaran minyak itu menunjukkan tanda-tanda positif.

Emas
Harga emas naik dalam pasaran Asia pada hari Isnin, berikutan tumpuan pasaran pada perubahan di Federal Reserve dan ucapan ahli-ahli FOMC termasuk Janet Yellen.
Pasaran hadapan emas bagi bulan Disember di Comex NYMEX naik sebanyak 0.14% kepada $1,289.09 per auns setakat jam 11.25 pagi.


Penurunan Hanya Sementara, EUR/USD Kembali Ke Landasan

Menepati jangkaan penganalisis pasaran bagi pergerakan US dolar di awal minggu, raja mata wang itu kekal bergerak lemah bagi menutup dagangan untuk bulan Mei dengan kerugian dicatatkan 2 bulan berturut-turut.
Pelabur juga berhati-hati dan mengawal risiko dagangan pada minggu ini menjelang laporan data pekerjaan NFP Amerika Syarikat (AS) yang akan diterbitkan pada Jumaat.
Nampaknya, momentum pengukuhan awal yang dipamerkan oleh US dolar pada penghujung minggu lalu selepas data indeks perbelanjaan PCE yang diterbitkan paling kukuh sejak 1992, gagal dikekalkan.

Seperti kebiasaan, situasi penyusutan US dolar ini terus memberi ruang untuk mata wang utama lain dalam pasaran kembali meningkat.
Menarik jika diperhatikan pergerakan harga pada carta pasangan mata wang EUR/USD.
Corak penurunan harga yang dipaparkan pada minggu lalu kembali berubah selepas terdapat isyarat perubahan trend semula untuk harga kembali meneruskan trend bullish sebelum ini.
Selepas harga menguji paras ketinggian sekitar 1.22600 minggu lalu, corak penurunan dipamerkan sebelum harga menguji zon RBS (resistance become support) 1.21800-1.21500 pada penghujung minggu.
 Namun selepas peningkatan semula harga di atas zon tersebut, harga bergerak di atas paras sokongan Moving Average 50 (MA50) pada rangka masa 1 jam pergerakan harga semalam bagi isyarat kenaikan harga.
Sehingga bersambung pada sesi Asia pagi ini (Selasa), harga dilihat menuju semula ke zon rintangan 1.22500 dan berkemungkinan akan mengatasi paras harga yang dicapai minggu lalu.
Untuk kenaikan lebih tinggi, paras harga yang disasarkan adalah pada sekitar 1.23000 untuk mencatatkan paras tertinggi terbaru sejak Januari.
Namun pelabur berwaspada untuk situasi pengukuhan US dolar sementara menantikan tindakan Federal Reserve (Fed) dalam tetapan dasar selepas data PCE yang boleh mencetuskan semula lonjakan US dolar.
Jika kejatuhan harga berlaku, zon RBS 1.21800-1.21500 akan kekal menjadi zon utama yang akan diuji harga untuk menyokong semula harga membuat kenaikan seperti minggu-minggu sebelum ini.
Sebaliknya jika harga terus membuat penurunan lebih rendah, harga dijangka menuju ke zon RBS seterusnya pada 1.20900-1.20600 dan boleh mencecah sehingga paras support 1.20000 sekiranya US dolar terus mendominasi semula.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Dah Mula Menjunam, Bakal Tuju $1,900?

Emas kecundang pada dagangan Selasa semalam apabila dilanda tekanan oleh pengukuhan semula US dolar dalam pasaran di awal minggu ini.
Setelah dinantikan pelabur, akhirnya pengukuhan US dolar bermula dicetuskan oleh terbitan data perumahan Amerika Syarikat (AS) yang memberangsangkan di sesi New York.
Sememangnya situasi ini dinantikan pelabur selepas menerima isyarat hawkish oleh Federal Reserve (Fed) untuk meneruskan lagi kenaikan kadar faedah menuju penghujung 2023.
Namun, US dolar menamatkan dagangan minggu lalu dengan kekal lemah sehingga ke pembukaan awal minggu ini.
Justeru, pengukuhan semula US dolar semalam telah menambahkan tekanan buat emas yang kembali merosot.
Pada carta XAU/USD yang mengukur nilai emas berbanding US dolar telah menyaksikan harga menjunam di bawah zon 1950.00 hingga mencecah sekitar 1930.00.
Kemudiannya harga emas mendatar menutup penghujung sesi New York dan perlahan bersambung pada dagangan ke sesi Eropah hari ini (Rabu).
Jika semalam, harga gagal melepasi halangan Moving Average 50 (MA50) pada rangka masa 1 jam di carta XAU/USD itu, hari ini berkemungkinan pergerakan bearish harga akan diteruskan.
 Penurunan harga akan cuba untuk melepasi paras terendah dicecah minggu lalu sekitar 1925.00 sebelum melanjutkan penurunan lebih rendah.
Bakal terus catatkan paras terendah terbaru, sasaran bagi kejatuhan harga emas adalah mencecah pada paras tumpuan 1900.00 semula.
Sekiranya berlaku lonjakan semula harga selepas ini, zon 1950.00 akan kembali menjadi sasaran selain harga juga akan menguji halangan MA50.
Melepasi rintangan berikut akan mendorong kenaikan lebih tinggi berlaku menuju ketinggian 1970.00 yang diuji sebelum ini.
Seterusnya, harga yang meneruskan pendakiannya dilihat akan kembali ke zon tumpuan 1980.00 semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Selesai Membaca Artikel ini, Pelabur Emas Mula Mencongak Berapa Gram Emas Yang Boleh Dibeli!

Emas diniagakan rendah dalam sesi Asia berikutan pasaran yang masih menanti sebarang keputusan dari simposium bank pusat hari ini.
Emas bagi penghantaran Disember di Comex mencatat peningkatan kecil sebanyak 0.02% satu troy ounce. Sementara  itu, silver futures dan copper futures juga meningkat sedikit kepada $18.517 satu troy ounce dan $2.078 sepound.
Semalaman, harga emas merosot kepada angka empat minggu terendah. Lebih menambah kerugian apabila laporan ekonomi Amerika Syarikat yang dikeluarkan mengukuhkan kekuatan US Dollar.
 Dalam satu laporan malam semalam, bilangan individu yang memfailkan tuntutan pengangguran awal jatuh sebanyak 1000 orang pada minggu lalu ke paras paling rendah dalam tempoh 5 minggu.
Selain itu, laporan durable goods AS juga menunjukkan data positif apabila meningkat melebihi angka yang dicatat pada Julai lalu.
Data yang kukuh ini menguatkan lagi jangkaan kenaikan kadar AS pada penghujung tahun ini.
Trader Aussie dan Yen suddah baca artikel pagi tadi? Jika belum, klik link ini!


Pound Kembali Mengukuh, GBP/USD Catat Lonjakan 120 Pips!

Pound Sterling pada dagangan Khamis mengekalkan pengukuhan berbanding matawang utama yang lain termasuk dagangan berbanding dolar USD.
Pengukuhan matawang British tersebut didorong oleh laporan tinjauan undian pilihan raya UK yang terbaru dikongsikan oleh YouGov dengan peratusan undian terus dimonopoli oleh Parti Konservatif kerajaan pimpinan Perdana Menteri Boris Johnson.
Walaupun dolar USD berjaya mengukuh berikutan bacaan data ekonomi Amerika Syarikat yang diterbitkan positif semalam, namun gagal memberi tekanan terhadap Pound.
Ini dapat dilihat pada pergerakan harga bagi carta pasangan matawang GBP/USD yang mencatatkan kenaikan dari paras terendah semalam sekitar 1.28300 sehingga melepasi garisan trendline harga dan juga paras Moving Average 50 (MA50).
Kenaikan harga mencecah 120 pips ke paras lebih tinggi sekitar ketinggian 1.29500 sehingga bersambung pada awal sesi pasaran Asia hari ini.
Harga bergerak perlahan namun masih menguji paras ketinggian tersebut memasuki awal dagangan sesi Eropah.
 Harga dijangka akan kembali menguji zon resistance pada paras ketinggian 1.29700 yang gagal ditembusi harga pada dagangan minggu lalu.
Jika momentum kenaikan harga berjaya dikekalkan, harga bakal melepasi kenaikan lebih tinggi melepasi paras 1.30000 yang merupakan paras tertinggi dicapai harga pada Oktober lalu selepas kali terakhir ke paras tersebut sejak Mei.
Namun jika Pound kembali didagangkan susut, harga bakal kembali membuat penurunan semula menuju zon tumpuan harga sekitar 1.28700 dan akan cuba melepasi garisan MA50.
Penurunan lebih rendah akan kembali semula ke paras support mingguan di atas paras 1.28200 yang juga merupakan zon RBS (resistance become support) utama pada carta GBP/USD.
Lihat gambar carta pasangan matawang GBP/USD di bawah untuk rujukan analisis teknikal anda.


EUR/USD Beri ‘Hint’ Awal Perubahan Trend Menurun Harga?

Pergerakan pasaran kewangan di awal minggu ini perlahan dengan dagangan US dolar lemah selepas sentimen risk-on minggu lalu kekal memberi tekanan buat mata wang utam tersebut.
Laporan data pekerjaan NFP Amerika Syarikat (AS) untuk bulan November yang diterbitkan pada Jumaat lalu kurang memberangsangkan memberi tanda pemulihan sektor buruh AS terus kehilangan momentum dengan terkesan oleh gelombang ketiga pandemik Coronavirus.
Pelabur masih menantikan perkembangan lanjut pelaksanaan pakej rangsangan ekonomi AS dan sekiranya laporan terbaru melenyapkan keyakinan pelabur, US dolar berkemungkinan bakal pamerkan pengukuhan semula.
Buat masa ini, US dolar masih lagi dilihat didagangkan lemah berbanding mata wang utama lain dalam pasaran.
Pada carta pasangan EUR/USD, harga telah mencapai paras ketinggian terbaru sejak April 2018 pada sekitar 1.21800 membentuk paras rintangan terbaru sebelum harga menutup dagangan minggu lalu sekitar 1.21200.
Pergerakan harga yang mula berada di bawah paras halangan Moving Average 50 (MA50) pada rangka masa 1 jam harga membuatkan pelabur berwaspada terhadap jangkaan perubahan trend bearish pada carta EUR/USD.
 Namun sekiranya harga masih menyambung pergerakan dalam trend bullish pada minggu sebelum ini, kenaikan harga bakal menguji semula resistance 1.21800 minggu lalu untuk terus mencatatkan paras ketinggian terbaru.
Namun jika harga membuat penurunan, paras sokongan terhampir dilihat pada 1.20900 dengan kecenderungan lebih tinggi untuk penurunan lebih lanjut harga.
Penurunan yang diteruskan bakal kembali menguji semula paras tumpuan pada 1.20000 di zon RBS (resistance become support).
Pelabur akan turut memantau data-data ekonomi Eropah sepanjang minggu ini yang bakal mempengaruhi dagangan Euro dengan mesyuarat bank pusat Eropah menjadi tumpuan utama pasaran.
Lihat gambar carta pasangan mata wang EUR/USD di bawah untuk rujukan analisis teknikal anda.


Ada Yang Termenung Depan Chart Selepas Melihat Keadaan 2 Matawang Utama Sesi Asia Ini?

Yen sedikit lemah pada Jumaat selepas data harga pengguna dikeluarkan di Tokyo. Pun begitu, tumpuan pasaran terus diberikan kepada mesyuarat bank pusat di Wyoming beserta ucapan dari Presiden Fed.
USD/JPY meningkat 0.03%, manakala AUD/USD melonjak 0.08%.
USD/JPY, 15 minit

AUD/USD, 15 minit
Di Jepun, teras CPI Jepun jatuh 0.5% tahun ke tahun. Sementara itu, CPI Jepun susut 0.4%.
 US Dollar Index yang mengukur kekuatan Greenback pula kali terakhir dinilai pada 94.68.
Simposium ekonomi tahunan menjadi tumpuan dunia dan bakal dimulakan dengan ucapan pembukaan Pengerusi Fed pada Jumaat. Dalam simposium terbabit, bank-bank pusat akan membincangkan dan mempertimbangkan masa depan dasar monetari untuk menghadapi krisis kewangan dan era kadar faedah yang rendah.
Selain Yellen, 3 pegawai-pegawai bank pusat turut akan berucap dalam mesyuarat tersebut.
Semalam, US Dollar tidak banyak berubah berbanding matawang lain.
Dalam pada itu, US Dollar masih kekal berada di bawah tekanan kerana peserta pasaran sedang menanti ucapan Janet Yellen untuk mendapat suatu petunjuk baru mengenai masa depan ekonomi.

Semalam, US Dollar masih kuat berbanding matawang lain. Klik disini!


Senator Republik Usul Resolusi Untuk Tolak Pemecatan Trump

Ketua Jawatankuasa Kehakiman Senat AS telah menggesa supaya perbicaraan pemecatan Presiden Donald Trump dimulakan dalam tempoh terdekat dan menyelesaikannya dalam bulan ini meskipun ia bermaksud perlu mengubah peraturan Senat.
Dewan Perwakilan AS pada bulan lepas telah mengundi untuk memecat Trump atas penyalahguanaan kuasa beliau sebagai Presiden dan perlu menyerahkan artikel mengenai pemecatan kepada Senat AS untuk dibicarakan.
Bagaimanapun, sehingga ke hari ini Speaker Dewan Perwakilan, Nancy Pelosi masih belum menyerahkan artikel tersebut.
Kebanyakan Senator GOP dilaporkan ingin mengubah peraturan Senat dan membenarkan penggubal undang-undang untuk menolak artikel pemecatan Trump sebelum ia diserahkan oleh Dewan Perwakilan.
Senator Josh Hawley telah memperkenalkan resolusi pada Isnin, atas alasan bahawa peraturan pemecatan Senat bukanlah sesuatu yang membenarkan Dewan Perwakilan untuk menangguhkan penyerahan artikel tersebut.
 Hawley memberitahu dalam satu kenyataan bahawa, perlembagaan memberi kuasa tunggal kepada Senat untuk mengadili artikel tentang pemecatan, bukan Dewan. Artikel itu harus diberhentikan kerana kegagalan untuk mendakwa dan Kongres perlu kembali memberi perhatian kepada rakyat.
Resolusi tersebut akan memberi masa selama 25 hari kepada Dewan Perwakilan untuk menyerahkan artikel pemecatan kepada Senat, dan jika gagal, senator boleh mencadangkan usul untuk menolak artikel tersebut dengan undian majoriti mudah.
Sementara itu, bekas penasihat keselamatan kebangsaan, John Bolton memberitahu bahawa beliau bersedia untuk memberi keterangan di hadapan Senat dalam perbicaraan pemecatan Trump.
Salah satu kritikan utama kes Demokrat terhadap Trump adalah ia tidak mempunyai saksi-saksi utama, dan sebaliknya hanya bergantung kepada pegawai yang mengetahui tentang tindakan Trump tetapi tidak berinteraksi dengannya secara langsung.
Justeru, kesaksian Bolton dikatakan dilihat penting kerana beliau adalah kunci utama dalam peristiwa-peristiwa yang membawa kepada siasatan pemecatan Trump.


Analisis Teknikal GBP/USD – Timeframe H1 – 22/11/2018

Matawang GBP akan terus berada dalam tekanan selagi tiada rundingan yang jelas diperoleh dalam perjanjian Brexit. Mengeruhkan lagi keadaan, Kesatuan Eropah juga dijangka akan membatalkan sidang kemuncak khas Brexit yang dijadualkan akan berlangsung pada akhir bulan ini jika kesepakatan masih belum tercapai. Walaupun Perdana Menteri Britain, Theresa May terus meletakkan usaha yang tinggi ke atas rundingan Brexit itu, walau bagaimanapun masih belum mampu untuk meyakinkan para pelabur yang masih melihat dagangan GBP adalah berisiko dalam tempoh masa terdekat ini. Dilihat pergerakan harga pada chart pasangan matawang GBP/USD untuk sesi dagangan semalam, harga bergerak lemah dan sesekali menguji paras Magic Pivot pada indicator Moshed Magic Line semalam namun gagal membuat kenaikan lebih tinggi. Matawang USD juga didagangkan lemah setelah sentimen pasaran semasa kembali pulih dan permintaan terhadap matawang safe-haven USD terutamanya semakin berkurangan. Harga didagangkan mendatar sekitar paras 1.27700 pada penghujung sesi pasaran New York sebelum menutup dagangan juga di sekitar paras tersebut.
Pada sesi pasaran Asia hari ini, harga dilihat masih bergerak perlahan dan menguji paras Magic Pivot 1.2785 beberapa ketika sehingga lewat sesi dagangan. Jika harga berjaya membuat kenaikan untuk dagangan harga lebih tinggi, paras resistance yang terdekat iaitu pada 1.2807 (MagicR1) dilihat paras awal yang akan diuji. Kemudiannya, harga akan meneruskan kenaikan ke zon SBR (support become resistance) berhampiran paras resistance 1.2840 (MagicR2). Sedikit lagi kenaikan harga yang berjaya diteruskan akan menguji pula paras resistance 1.2862 (MagicR3).
Namun, jika harga gagal melepasi kenaikan lebih tinggi dari paras Magic Pivot 1.2785, penurunan harga bakal menuju ke paras support pada 1.2751 (MagicS1). Kemudiannya harga akan turun pula menguji paras terendah semasa harga pada chart GBP/USD sekitar paras 1.2729 (MagicS2). Dan sekiranya, harga masih meneruskan momentum penurunannya, support yang lebih rendah iaitu pada paras 1.2696 (MagicS3) dilihat akan menjadi destinasi penurunan harga yang seterusnya.
 Terus ikuti perkembangan rundingan Brexit yang terus memberi tekanan kepada Sterling dalam dagangan semasa dan mempengaruhi pergerakan harga pada chart GBP/USD. Jadikan indicator Moshed Magic Line sebagai indicator tambahan pada chart GBP/USD untuk memudahkan lagi analisis teknikal hari anda.

Paras support: 1.2751, 1.2729, 1.2696.
Paras resistance:  1.2807, 1.2840, 1.2862.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Lima News Ekonomi Yang Memberi Impak Tinggi Kepada Pasaran Minggu Ini (10-14 Julai)

Komen dari bank pusat akan menjadi perhatian utama sekali lagi minggu ini khususnya selepas volatility (turun-naik) yang berlaku dalam pasaran dua minggu lalu. Pasaran akan mencari lebih bukti bagi menyokong komen hawkish yang dilontarkan oleh pihak bank pusat sebelum ini.
Pasaran akan terus memberi perhatian kepada komen pegawai-pegawai ECB dengan beberapa ahli bank pusat mempunyai pendirian yang berbeza.
Ucapan dari ahli The Fed juga akan diperhatikan khususnya Fed Brainard dan juga keterangan Janet Yellen di Kongres.
Selain itu, perkembangan politik di UK juga akan terus diteliti oleh pasaran khususnya pemain pasaran UK dengan perkembangan terbaru rundingan Brexit dan juga pendirian kerajaan UK terhadap rundingan tersebut. Sebarang ketidaktentuan sudah tentu akan menyebabkan volatility kepada Sterling.
1. Harga Pengguna Amerika Syarikat (Jumaat)
Data terbaru harga pengguna (CPI) US akan dikeluarkan pada Jumaat pukul 8.30 pm. Data ini penting untuk menyokong polisi Federal Reserve khususnya dengan data-data inflasi yang lemah sejak akhir-akhir ini.
Dalam minit mesyuarat yang dikeluarkan minggu lalu, walaupun ada perbezaan pendapat tentang perjalanan kenaikan kadar tetapi ahli-ahli masih menjangka kelemahan inflasi beberapa bulan lalu adalah sementara dan kadar tersebut akan meningkat dalam jangka masa sederhana.
Namun, jika data-data terus melemah dan meleset dari jangkaan, ia akan meningkatkan keraguan terhadap The Fed, khususnya selepas data pendapatan yang tidak menepati ramalan pasaran minggu lalu.
2. Penetapan Kadar Bank of Canada (Rabu)
Bank of Canada akan mengumumkan polisi monetari semasa pada Rabu 10 pm. Selain pengumuman kadar faedah, bank pusat juga akan mengeluarkan laporan terkini polisi monetari dan sidang media Gabenor Poloz.
Terdapat perubahan yang signifikan dalam pendirian bank pusat beberapa minggu lalu di mana pegawai-pegawai penting menunjukkan pandangan yang positif terhadap polisi monetari.
Gabenor Poloz juga berkata proses normalisasi perlu dimulakan sebelum inflasi mencapai sasaran.
 Jika dilihat dengan pergerakan Dolar Kanada (Loonie) sejak beberapa minggu ini, kita pasti perasan pengukuhan loonie walaupun dengan kejatuhan harga minyak mentah dunia. Sebab itu, jangkaan polisi monetari ini begitu penting kepada matawang dan menyebabkan keuntungan kepada loonie sejak beberapa minggu lalu.
3. Ucapan Janet Yellen di Kongres (Rabu)
Pengerusi The Fed Janet Yellen akan memberi keterangan di hadapan Kongres pada Rabu 12 Julai dan Khamis 13 Julai. Testimoni ini adalah penting dengan beberapa isyarat telah diberikan kepada pasaran.
Impaknya dijangka terhad kerana testimoni bertulis tersebut akan dikeluarkan sebelum beliau berhadapan dengan Kongres. Walaubagaimanapun, pasaran akan meneliti komen tentang kadar faedah dan normalisasi polisi.
Fokus juga akan terarah kepada kesudian Yellen untuk berkhidmat bagi penggal kedua sebagai pengerusi bank pusat.
4. Data pasaran pekerjaan UK (Rabu)
Data pekerjaan UK ini termasuk, kadar pengangguran, claimant count (tuntutan pengangguran) dan juga data pendapatan pekerja. Bank of England dilihat akan meneliti data pekerjaan dengan bacaan pendapatan pekerja yang lemah walaupun permintaan buruh semakin baik.
Pendapatan yang masih sukar meningkat akan menyukarkan bank pusat menaikkan kadar faedah dalam jangka pendek walaupun inflasi telah melebihi sasaran.
Sebab itu, ekonomi UK ketika ini mengalami kesukaran dengan inflasi yang meningkat (overshoot) disebabkan Sterling yang melemah menyebabkan harga import semakin mahal dan menolak harga lebih mahal. Sebab itu pendapatan sukar untuk naik disebabkan harga-harga input yang mahal dan kenaikan inflasi bukanlah disebabkan faktor sebelah permintaan.
5. Data imbangan perdagangan China (Khamis)
Ekonomi China kurang menjadi perhatian dunia beberapa minggu lalu, dan Khamis ini data perdagangan negara ekonomi kedua terbesar dunia ini akan diteliti kerana ia juga adalah petunjuk ekonomi global yang penting.
Data perdagangan ini akan memperlihatkan keadaan semasa ekonomi China. Pengukuhan data dari China ini akan meningkatkan keyakinan dalam ekonomi global seterusnya menyokong komen hawkish yang dibuat oleh bank pusat dua minggu lalu.


Jangan Fikir USD Sudah ‘Comeback’, Sebaliknya Ini Yang Terjadi!

US dolar mengakhiri dagangan Isnin pada sekitar paras terendah walaupun berhasil mencatat beberapa keuntungan pada awal minggu.
Raja mata wang itu mulanya mendapat sokongan daripada kenyataan penggubal dasar Federal Reserve, Gabenor Christopher Waller yang kedengaran masih lagi hawkish.
Beliau memberi amaran bahawa pelabur tidak boleh hanya melihat kepada satu data inflasi sahaja, sebaliknya penurunan seterusnya dalam data diperlukan untuk menunjukkan tekanan harga betul-betul berkurang.
Meskipun begitu, US dolar kembali mengurangkan keuntungan selepas mendengar kenyataan daripada seorang lagi penggubal dasar, Naib Pengerusi Fed Lael Brainard.
Ujar Brainard, Fed mungkin akan memperlahankan kadar pengetatannya tidak lama lagi setelah melihat berapa tinggi kadar faedah perlu dinaikkan dan berapa lama masa untuk menurunkan inflasi.
 Secara keseluruhan, pergerakan yang dipaparkan dalam pasaran mata wang adalah mendatar, memperlihatkan kebanyakan mata wang utama kekal didagangkan tinggi manakala US dolar terus berlegar pada paras terendah.
Namun, perkembangan Covid-19 di China yang terus menyaksikan peningkatan mendadak dalam kes jangkitan harian di bandar-bandar utama dilihat sedikit memberi sokongan buat dolar greenback sebagai safe-haven dengan menyokongnya daripada kejatuhan lebih rendah.
China akan mengeluarkan beberapa data makroekonomi pada hari Selasa (jam 10 pagi), yang mungkin mempengaruhi sentimen pasaran sekurang-kurangnya sepanjang sesi Asia.
Dalam pada itu, pelabur turut menantikan penerbitan data inflasi pengeluar (PPI) Amerika Syarikat pada sesi New York akan datang yang dijangka akan menunjukkan bacaan yang tinggi.
Buat pelabur pound, data pekerjaan UK akan menghiasi sesi Eropah yang boleh memacu arah tuju dagangan mata wang itu seterusnya.


Euro Buat ‘Kejutan’, Apa Pula Yang Menjadi Tumpuan ‘Trader’ Selepas FOMC?

Matawang Euro terus mengukuh pada hari Khamis dengan para pelabur kini beralih tumpuan pada perkembangan dalam perbincangan antara Rusia dan Ukraine. Dalam masa yang sama keputusan the Fed untuk menaikkan kadar faedah tidak banyak mempengaruhi pasaran.
Kremlin menyatakan bahawa Rusia sedang tekad untuk menjayakan perbincangan ini yang dilihat dapat membawa kemungkinan perjanjian damai dengan Ukraine. Sementara itu, Presiden Ukraine Volodymyr Zelenskiy tidak mengubah pendiriannya bahawa sempadan antarabangsa Ukraine mesti diiktiraf, kata seorang penasihat.
Matawang Euro mengukuh 0.52% berbanding US dolar kepada paras dagangan 1.1090. Menurut penganalisis Commerzbank bahawa apa yang penting untuk pasaran pertukaran asing ialah sama ada kemungkinan krisis tenaga berkurangan atau tidak kerana ia memberi kepada inflasi dan pertukaran matawang.
 Matawang Ruble Rusia susut 16% kepada 105.18 berbanding US dolar selepas mencecah paras tertinggi sejak 24 Februari pada 88.5 pada hari Rabu. Disisi lain, The Fed memulakan pengetatan dasar monetarinya dengan kenaikan kadar suku peratusan mata pada hari Khamis, manakala unjuran baharu menunjukkan penggubal dasar bersedia mengerah segala daya dalam melawan inflasi.
“Memandangkan mesyuarat FOMC yang sangat hawkish, reaksi pasaran semalam tidak begitu mengagumkan, menunjukkan bahawa pelabur sudah menetapkan harga dalam jangkaan mereka” kata penganalisis Unicredit.
Indeks US dolar yang mengukur matawang US dolar berbanding enam matawang utama didagangkan susut 0.54% kepada paras dagangan 98.985. Matawang yen pula susut 0.1% kepada 118.63, kepada paras terendah sejak Februari 2016.
Sasaran 2% yang ditetapkan bank pusat Jepun dilihat tidak mungkin dicapai kerana peningkatan kos tenaga. Pound melemah berbanding euro dan US dolar selepas Bank of England menaikkan kadar faedah seperti yang dijangkakan, namun bersikap sederhana mengenai keperluan untuk kenaikan selanjutnya.